Mesurau Canlyniadau a Adroddir gan Gleifion – PROMs yn fyr – yw asesiadau iechyd ar ffurf holiadur.\nCynlluniwyd a phrofwyd PROMs gyda chleifion a chlinigwyr ar gyfer clefydau penodol, megis canser yr ysgyfaint, neu ar gyfer iechyd cyffredinol ac ansawdd bywyd. Maent yn chwilio am newidiadau yn iechyd pobl cyn ac wedi triniaeth a dros amser er mwyn deall newidiadau mewn ansawdd bywyd pobl.\nMae PROMs yn ffordd systematig i gleifion sôn wrthym am eu profiad o ofal a statws eu hiechyd. Maent yn cynorthwyo clinigwyr i fonitro cynnydd cleifion ac yn rhoi tystiolaeth gref ynglŷn ag effeithiolrwydd gofal a thriniaeth. Gellir eu defnyddio hefyd at y dibenion canlynol:\nCynorthwyo cleifion a’u tîm clinigol i benderfynu sut ofal sydd orau ar gyfer yr unigolyn\nCymharu perfformiad ar draws ysbytai a byrddau iechyd\nEin cynorthwyo i gynllunio datblygiadau gwasanaeth yn y dyfodol\nPan eu bod yn cael eu cyflwyno nawr?\nNid yw PROMs yn newydd, maent wedi cael eu defnyddio ym maes ymchwil iechyd ers cryn amser, ond wrth i anghenion pobl ddod yn fwy cymhleth a mwy o amrywiaeth yn y dewisiadau o ran triniaeth, mae PROMs yn dod yn fwy pwysig. Gellir eu defnyddio mewn gofal pob dydd i sicrhau bod yr holl ofal a roddir yn effeithiol ac yn canolbwyntio ar geisio diwallu anghenion pob claf.\nMae’r Rhaglen Gwerth mewn Iechyd Cymru yn defnyddio technoleg i gynorthwyo i fesur iechyd a lles pobl yng Nghymru, gan gynnwys drwy wneud casglu PROM yn symlach a haws. Mae hyn yn unol â strategaeth Llywodraeth Cymru Iachach ar Ofal Iechyd Darbodus ac Iechyd a Gofal Gwybodus.\nYmhen amser gwahoddir holl gleifion Cymru i asesu eu hiechyd, ond am nawr rydym yn defnyddio’r rhaglen hon mewn camau ar draws gwahanol fyrddau iechyd a gwasanaethau.\nOs hoffech ganfod a yw eich Bwrdd Iechyd chi wedi dechrau casglu PROMs, dychwelwch i’r wefan hon yn rheolaidd i weld diweddariadau am y cynnydd ar gyfer pob Bwrdd Iechyd.\nOs gwahoddir hwy i gymryd rhan, bydd byrddau ac ymddiriedolaethau iechyd yn gofyn i gleifion gwblhau asesiad iechyd syml ar wahanol gamau eu triniaeth. Efallai y gwahoddir pobl i wneud hynny o bell, er enghraifft o’u cartref, neu tra eu bod yn aros i fynychu apwyntiad mewn clinig yn yr ysbyty.\nOs na allwch gwblhau’r asesiad iechyd oherwydd nad oes gennych fynediad i’r rhyngrwyd, ystyriwch y canlynol:\n1. A oes gennych aelod o’r teulu, ffrind neu gymydog sydd â mynediad i'r rhyngrwyd a fyddai’n hapus i chi ei ddefnyddio i lenwi’r holiadur?\n2. A oes llyfrgell gyhoeddus yn agos y gallech ei defnyddio i lenwi’r holiadur?\n3. A oes unrhyw le arall yn lleol sydd â mynediad i’r rhyngrwyd y gallech ei ddefnyddio i lenwi’r holiadur, e.e. grŵp cymorth neu gaffi rhyngrwyd?\nOs ydych yn dal yn methu cael mynediad i’r rhyngrwyd er mwyn llenwi’r holiadur gallwn eich sicrhau na fydd hyn yn peri oedi i’ch apwyntiad nac yn effeithio ar y gofal/triniaeth y byddwch yn dderbyn.\nBeth fydd yn digwydd os yw pobl yn methu neu’n dewis peidio â chymryd rhan?\nNid yw’r asesiadau PROMs yn orfodol ac os na fyddwch yn gallu cymryd rhan ni fydd hyn yn effeithio ar eich amser aros na chwaith y gofal/triniaeth y byddwch yn dderbyn.\nEfallai y gofynnir i chi gwblhau’r asesiad unwaith eto pan fyddwch yn mynychu eich apwyntiad claf allanol ond bydd hyn yn dibynnu ar y clinig ac mae ei gwblhau yn rhywbeth gwirfoddol.\nFodd bynnag, rydym yn teimlo bod y wybodaeth a gesglir yn bwysig fel rhan o’ch gofal ac rydym yn argymell bod yr holl gleifion yn cyfranogi, pan fo hynny’n bosibl.\nMae gan y rhan fwyaf o’r cwestiynau PROMs sgoriau wedi’u pwysoli sy’n golygu y gall clinigwyr ddefnyddio atebion unigol neu gyfuno’r holl atebion i greu sgôr gyffredinol, y gellir ei defnyddio i fonitro newidiadau mewn symptomau, lles ac ansawdd bywyd.\nGall yr ymatebion gynorthwyo cleifion a’u tîm clinigol i wneud penderfyniad gwybodus ynglŷn â pha driniaeth sydd fwyaf addas ar gyfer cyflwr, anghenion ac amgylchiadau’r unigolyn, a beth y gall y claf ei ddisgwyl gan driniaeth y mae’n ei derbyn.\nGall y data a gesglir, unwaith ei fod wedi’i ychwanegu at atebion cleifion eraill, gynorthwyo byrddau iechyd a thimau clinigol i wella gwasanaethau a chynllunio ar gyfer anghenion y dyfodol, ac ymhen amser gellir hefyd ei ddefnyddio i feincnodi ar draws sefydliadau. Hefyd, unwaith bod yr holl wybodaeth y gellir adnabod cleifion unigol drwyddi (megis enw, rhif GIG, blwyddyn geni ac ati) wedi cael ei thynnu a bod ymatebion gan yr holl gleifion wedi’u rhoi at ei gilydd i greu ‘set data’, gellir defnyddio'r set data hon mewn ymchwil ac yn y gwaith o ddatblygu triniaethau.\nA fydd y wybodaeth yn cael ei rhannu gyda sefydliadau allanol?\nNi fydd ymatebion holiaduron y gellir eu defnyddio i adnabod cleifion drwyddynt yn cael eu rhannu y tu allan i GIG Cymru. Fodd bynnag, dros amser, gobeithiwn allu defnyddio’r data ar gyfer ymchwil ac i wella datblygiad triniaethau. Gallai hyn olygu rhannu data gyda sefydliadau nad sy’n rhai GIG Cymru. Bydd unrhyw wybodaeth a rennir gyda sefydliadau o’r fath yn y dyfodol yn cael ei rheoli’n llym ac yn cadw’n agos at holl arfer gorau a rheoliadau Llywodraethu Gwybodaeth.\nSylwer: Gan mai rhaglen newydd yw hon mae’r wefan yn dal i gael ei datblygu ond uwchlwythir rhagor o wybodaeth iddi yn rheolaidd.


Nodiadau Gweithredu Peiriant Cwympo - Arddangosfa - Ffatri Peiriannau Wuxi Puxin\nGyda'r ystod fwyfwy eang o gymhwyso'r peiriant rhannu, rhaid inni roi sylw arbennig i weithrediad y peiriant torri. Bydd hyn yn atal ein gwahanydd rhag ymddangos yn un neu yn yr un modd pan gaiff ei ddefnyddio, gan effeithio ar effeithlonrwydd ein cynhyrchiad. Ar gyfer nodiadau'r peiriant sleisio , gallwn ei rannu'n dair rhan cyn gweithredu, gweithredu ac ar ôl gweithredu.\nRhagofalon cyn gweithredu:\nMae angen gwirio'r gêr yn y peiriant, y tanc tanwydd, a'i moduron, ac ati, yn uniongyrchol i weld a allant weithredu'n iawn. Wrth gwrs, ar gyfer rhannau eraill, i wirio a oes yna broblemau, os oes amgylchiadau annormal, dylem ei wirio mewn pryd i'w hatgyweirio.\nMaterion sydd angen sylw ar waith:\nAr gyfer gweithredwyr peiriannau, gwnewch yn siŵr eich bod yn gwisgo offer amddiffynnol cyn gweithio. Ar yr un pryd, yn y broses waith, dylai gweithredwyr gydymffurfio â'r rheolau a'r rheoliadau cyfatebol, a'u gweithredu'n llym, er mwyn sicrhau eu diogelwch a'u hunain. Pan fydd y peiriant bar yn rhedeg, ni all y staff gyffwrdd â'i rannau cylchdroi a'i llafnau, ac ati, ac ni allant wneud rhai camau peryglus.\nSylwch ar ôl y llawdriniaeth:\nAr ôl y llawdriniaeth, dylem dorri cyflenwad pŵer yr offer mewn pryd, ac yna glanhau a glanhau'r offer yn drylwyr. Mae angen gwirio llafn y peiriant sleisio hefyd i weld a oes unrhyw wrthrych tramor arno, ac os felly, dylid ei dynnu mewn pryd.\nPâr o: Llinell Cut i Hyd\nNesaf: Perfformiad sefydlogrwydd codi a gofynion cyfuniad cydran y llwyfan codi hydrolig


Wales Biodiversity Partnership - Lichens\nRhywogaeth Amffibiaid ac Ymlusgiaid Cadwraeth Mamaliaid Adar Anifeiliaid di-asgwrn-cefn BryoffytauFfyngau\nMae cennau yn organebau rhyfeddol ar ffurfir gan berthynas symbiotig rhwng o leiaf dwy organeb wahanol- un ffwng a phartner, neu bartneriaid, ffotosynthetig (alga gwyrdd ac/neu cyanobacteria). Mae’r gydberthynas wedi datblygu sawl tro yn y gorffennol, gydag ystod eang o ffyngau gwahanol wedi esblygu’n gennau yn annibynnol i’w gilydd. Dim ond yn ddiweddar iawn adnabyddir bod rhai ffyngau wedi esblygu i fod yn gen, ac yna wedi dychwelyd i fod yn ffwng drachefn ee. Penisillium\nMae’r alga yn defnyddio ffotosynthesis er mwyn cyflenwi’r cen gyda maeth hanfodol, tra bo’r ffwng yn ffurfio corff yr organeb, y thalws, gan gasglu a dosbarthu mwynau. Mae’r ffwng hefyd yn amddiffyn yr organeb trwy greu sylweddau gwrth-facterol, gwrth-ffyngol, a gwrth olau uwch-fioled. Os yw cyanobacteria yn rhan o’r bartneriaeth hefyd, maent yn sefydlogi nitrogen o’r aer.\nMae sawl ffurf wahanol o gen yn bodoli- rhai sy’n ffurfio crawen, rhai llabedog, rhai ar ffurf deilen ayyb, a gallent arddangos amrywiaeth fawr o liwiau gwahanol, gan gynnwys melyn, coch, oren, a llwyd. O ran cynefinoedd, maent i’w cael mewn nifer o amgylcheddau gwahanol- coetiroedd, mynyddoedd, chwareli, twyni, ac amgylcheddau dinesig. Yn wir, lle bynnag bydd coed, cerrig, beddau, neu balmant- mae cennau i’w cael! Mae rhai ohonynt wedi esblygu i dyfu ar arwynebau sydd yn rhy wenwynig i unrhyw blanhigion eraill.\nFel arfer, mae cennau’n tyfu’n araf iawn, a gellir eu defnyddio fel dangoswyr amgylcheddol gan eu bod yn sensitif iawn i newidiadau mewn safon aer. Mae llygredd aer a dŵr yn fygythiad mawr i gennau, gan gyfyngu ystod rhywogaethau a oedd unwaith yn gyffredin iawn.\nGall cennau fod yn ddefnyddiol iawn i’w cymdogion hefyd. Maent yn ailgylchu mwynau a maeth a adewir gan blanhigion eraill, a gallent ddarparu lloches i bryfed cop, llau, a phryfetach eraill. Er bod dal tipyn o waith ymchwil i’w wneud yn y maes, rydym yn deall erbyn hyn bod nifer fawr o rywogaethau ffwng yn llwyr ddibynnol ar gennau- mwy, o bosibl, na’r nifer o gennau y maent yn ddibynnol arnynt! Mae gan gen lawer i’w gynnig i bobl hefyd- echdynnir lliw ar gyfer gwlân ohonynt, mae rhai’n fwytadwy, ac mae eraill yn cael eu defnyddio gan gwmnïau cyffuriau i greu gwrthfiotigau ac eli haul. Gall y cennau sy’n cynnwys cyanobacteria sefydlogi cymaint o nitrogen ac unrhyw facteria yng ngwreiddiau teulu’r pys. Maent yn gyffredin iawn mewn coetiroedd, gan gyfrannu’n sylweddol at gylchredau nitrogen yno.\nDegelia plumbea © NRW\nHeterodermia leucomela © Ray Woods\nTree Lichen association © Sean McHugh\nCadwraeth Cennau yng Nghymru\nYn ôl y Rhestr o Gen Data Coch ar gyfer Cymru (2010), roedd Cymru’n cynnal oddeutu 1250 rhywogaeth, cyfystyr â 68% o holl fflora cen Prydain. Trwy ddefnyddio data a gasglwyd gan y Gymdeithas Gen Brydeinig Lichen, ynghyd â meini prawf rhyngwladol cydnabyddedig, am y tro cyntaf erioed cynigwyd disgrifiad o’r bygythiad a wynebir gan holl gennau Cymru a’u ffyngau cysylltiedig ar lefel ranbarthol. Cymharwyd lefel y bygythiad i rywogaethau Cymreig gyda’r rhestr Data Coch a gyhoeddwyd eisoes ar gyfer Prydain. O’r 1290 o rywogaethau cen a ffwng a astudir yn draddodiadol yng Nghymru, mae’n debyg bod 22 wedi diflannu bellach (2% o’r cyfanswm), a 204 rhywogaeth (16%) mewn perygl o ddiflannu’n llwyr. O’r grŵp hwnnw mae 28 rhywogaeth (2% o’r cyfanswm) dan fygythiad enbyd, 24 (2%) dan fygythiad, a 156 (12%) yn fregus. Mae 133 tacson pellach (10% ) yn agos at fod Dan Fygythiad tra bod diffyg gwybodaeth am 152 (12%) tacson yn ei gwneud yn amhosib pennu statws bygythiad ar eu cyfer.\nFelly mae angen cymryd camau gweithredu ar gyfer 38% o’r tacson cen a ffwng Cymreig sydd wedi cael eu hastudio gan arbenigwyr, un ai er mwyn deall mwy am eu gwir statws neu i wrthdroi dirywiad sy’n digwydd ar hyn o bryd.\nRhestr Data Coch Cennau Cymru\nLichens of Welsh Atlantic Woodlands -Plantlife Cymru


Beth sy’n gwneud bywyd yn dda? Barnau ymadawyr gofal am eu lles – ExChange\nEr 2013, mae rhaglen Bright Spots wedi gweithio gyda phlant mewn gofal ac ymadawyr gofal i archwilio’r hyn sy’n gwneud bywyd yn dda iddynt. Mae eu lles yn cael ei fesur gan yr arolygon Eich Bywyd Eich Gofal a’ch Bywyd y Tu Hwnt i Ofal, a gafodd eu cydgynhyrchu gyda phlant a phobl ifanc i ddal yr hyn a oedd yn bwysig yn eu barn hwy. Mae’r rhaglen Bright Spots wedi gweithio gyda bron i 60 o awdurdodau lleol yng Nghymru a Lloegr, gan gasglu dros 15,000 o ymatebion gan blant a phobl ifanc sydd mewn gofal ac yn ei adael. Gan ddefnyddio’r arolygon, rydym wedi gweithio gydag awdurdodau lleol i ddeall sut mae plant a phobl ifanc yn teimlo am eu bywydau ac wedi nodi enghreifftiau o wella arferion a ddatblygwyd o ganlyniad i’r hyn a ddywedodd pobl ifanc.\nGwnaeth un o’n hadroddiadau diweddaraf, Beth sy’n gwneud bywyd yn dda, barnau ymadawyr gofal am eu lles’, a gyhoeddodd Coram Voice mewn cydweithrediad â Chanolfan Rees, ddangos y dirywiad serth mewn lles ymadawyr gofal. Gan dynnu ar y Rhaglen Bright Spots, archwiliodd yr adroddiad les ymadawyr gofal trwy ddadansoddi 1,804 o ymatebion ymadawyr gofal a gasglwyd rhwng 2017 a 2019 mewn 21 awdurdod lleol yn Lloegr. Bydd y sesiwn hon yn cyflwyno canfyddiadau’r adroddiad ac yn archwilio’r hyn y mae ymadawyr gofal yn ei ddweud sy’n gwneud eu bywydau’n dda a lle mae angen gwaith i wneud y trawsnewid yn haws a’u bywydau yn well. Bydd hefyd yn arddangos rhai o’r ffyrdd y mae’r awdurdodau lleol rydym wedi gweithio gyda nhw wedi ymateb i’w canfyddiadau lleol.\nCyflwynydd: Linda Briheim-Crookall, Pennaeth Datblygu Polisïau ac Arferion, Coram Voice\nMae’r holl wybodaeth am brosiect Brightspots ar gael ar wefan Coram Voice\nMae gwybodaeth i awdurdodau lleol sydd â diddordeb mewn ymuno â phrosiect Brightspots yma\nOs hoffech chi ddarllen mwy am ymchwil Coram Voice, mae’r cyhoeddiadau i’w gweld yma:\n← Ar goll wrth bontio? Profiadau pobl ifanc â nam ar eu golwg ar ôl gadael ysgol


Newyddion a Digwyddiadau – Draig Werdd\nParty Gŵyl Dewi 1 Mawrth 2021\nGyda’r cyfyngiadau ar deithio a chyfarfodydd cyhoeddus oherwydd y cyfnod cloi Covid, nid oeddem yn gallu cyfarfod yn bersonol i ddathlu Dydd Gŵyl Dewi yn 2021. Yn lle hynny gwnaethom nodi’r achlysur trwy gyfarfod ar-lein trwy Zoom – hwn oedd y tro cyntaf i ni wneud hyn ac roedden ni’n ansicr o’i lwyddiant, ond beth bynnag, rhedodd popeth yn esmwyth ac yn llwyddiannus a chafodd ei fwynhau’n fawr gan bawb a oedd yn bresennol ar-lein. Cafodd y fantais hefyd o roi cyfle i bobl o bob rhan o Iwerddon ymuno am y tro cyntaf â’n dathliadau Dydd Gŵyl Dewi.\nYn ystod ein cymdeithasu yn ystod y 30 munud cyntaf, cyhoeddodd Angharad a Justin enillydd y gystadleuaeth gelf sef Greta o Offaly (a oedd ar-lein gyda ni ar y pryd), ar gyfer y llun canlynol:\nEnillwyd ein cwis ar Gymru gan Greg Owen ac fe’i dilynwyd gan gyfres o fideos cerddoriaeth a darlleniadau a gyflwynwyd gan Richard Morgan (‘Can yn Ofer’ a ‘Môr o Gariad’) a Gareth Llwyd Jones, a gyflwynodd 2 fideo o Gôr Meibion Cymry Dulyn, yr ail ohonynt berfformiad o ‘O Gymru’ a roddwyd yn ein dathliadau Dydd Gŵyl Dewi yn Amgueddfa EPIC yn Nulyn ym mis Mawrth 2020, eu hymddangosiad cyhoeddus olaf cyn y cyfnod cloi.\nYn anffodus, nid oedd yr actor a chanwr/ysgrifennwr caneuon o Gymru Ryland Teifi, sydd bellach yn byw yn Waterford gyda’i wraig Wyddelig Roisin Clancy a’i deulu, yn gallu ymuno â ni’n bersonol ond anfonodd y fideo hwn atom ni i’w rannu ar y noson:\nCawsom hefyd gyfle i glywed rhai caneuon byw dros Zoom o Catrin Prys-Williams yn Nulyn a Nan Lloyd Guinan yn Offaly. Arweiniodd Nan ni mewn perfformiad o ‘Moliannwn’ a chanodd Catrin y gân ‘Carol Catrin’, a ysgrifennwyd ac a gysegrwyd iddi gan ei pherthynas Aneurin Prys-Williams.\nAr ôl cymdeithasu ymhellach fe wnaethom orffen y sesiwn ar-lein trwy chwarae’r perfformiad byrlymus hwn o Hen Wlad fy Nhadau gan y dorf yn yr hen Barc yr Arfau yng Nghaerdydd cyn y gêm yn erbyn Seland Newydd yn 1967, gyda’r gwahoddiad i gyd-ganu (gyda ‘mute’ ymlaen, wrth gwrs….):\nYn anffodus nid oeddem yn gallu cynnal ein Cyfarfod Cyffredinol Blynyddol fel y cynlluniwyd ar Dachwedd 7fed 2019 oherwydd yn annisgwyl nad oedd ystafell breifat ar gael yn ein lleoliad ar y noson. Yn sgil hyn, rydym yn cyhoeddi ar-lein y wybodaeth ganlynol (yn Saesneg) a oedd i’w chyflwyno yn y cyfarfod:\nO achos bod ni ddim wedi gallu cynnal etholiad pwyllgor, mae’r pwyllgor presennol wedi cytuno i barhau i wasanaethu ar gyfer 2019-2020. Aelodau’r pwyllgor yw:\nYn ogystal, cyfetholwyd Angharad Williams a Justin Smith i wasanaethu ar y pwyllgor ar gyfer 2019-2020.\nGellir ymateb i’r wybodaeth uchod, neu roi sylwadau neu awgrymiadau am unrhyw agwedd arall o’r gymdeithas trwy anfon e-bost at info@welshsociety.ie neu drwy adael sylw yn y blwch ar waelod y dudalen we hon. Bydd unrhyw ohebiaeth a dderbynnir fel hyn yn derbyn ymateb ar ôl i’r pwyllgor ei ystyried.\nStatws Gwarchodedig i’r Hen Gapel Cymraeg, Dulyn\nGellir cael manylion pellach am y Capel trwy fynd yma. Cliciwch ar y dolenau isod i ddarllen rhagor o eitemau newyddion am benderfyniad y cyngor:\nCafodd y newyddion ei ddarlledu hefyd ar newyddion S4C ar 4/6/15. Cliciwch yn isod i weld yr adroddiad (yn Gymraeg gydag is-deitlau Saesneg).


Cynhyrchydd a Ffatri allwthiwr dwbl-sgriw conigol Tsieina | Jiarui\nMae allwthiwr twin-sgriw conigol yn fath o beiriant allwthio cymysgedd effeithlonrwydd uchel. Mae nodweddion allwthiwr o'r fath fel a ganlyn: cyflymder cneifio isel, deunydd sy'n anodd ei ddadelfennu, cymysgu'n gyfartal, ansawdd sefydlog, gallu uchel, cymhwysiad eang a bywyd gwasanaeth hir, ac ati. Os yw'n gweithio gyda sgriw ac ategol priodol, gall allwthio plastigau thermoplastig yn uniongyrchol. , yn enwedig powdr PVC anhyblyg i mewn i bibell, bwrdd, dalen, ffilm neu broffil, ac ati. Gellir ei ddefnyddio hefyd ar gyfer addasu plastig a gronynnu powdr.\nMae'r allwthiwr yn sefydlog gyda diogelwch rhag bai, larwm gorlwytho, system cylchrediad olew tymheredd cyson craidd sgriw, system oeri olew casgen, pibell gwacáu gwactod a dyfais bwydo dogni.\nMae yna lawer o fathau o system rheoli trydan i'w dewis (er enghraifft: system rheoli ceir PLC). Mae'n cael ei yrru gan fodur DC. Trwy wrthdröydd neu reoleiddiwr cyflymder DC gall gyflawni addasiad cyflymder di-gam sefydlog, manwl gywirdeb uchel ac arbed ynni. Defnyddir rheolydd tymheredd digidol arddangos deuol deallus i wella manwl gywirdeb rheolaeth ac amrywiad tymheredd.\nMae allwthiwr sgriw dau wely conigol cyfres allwthiwr conigol yn cynnwys sgriw casgen, system trosglwyddo gêr, bwydo meintiol, gwacáu gwactod, gwresogi, oeri a chydrannau rheoli trydanol ac ati. Mae'r allwthiwr sgriw gefell conigol yn addas ar gyfer cynhyrchu cynhyrchion PVC o bowdr cymysg .\nMae'n offer arbennig ar gyfer allwthio powdr PVC neu WPC. Mae ganddo fanteision cyfansawdd da, allbwn mawr, rhedeg yn sefydlog, bywyd gwasanaeth hir. Gyda gwahanol offer llwydni ac i lawr yr afon, gall gynhyrchu pibellau PVC, nenfydau PVC, proffiliau ffenestri PVC, taflen PVC, deciau WPC, gronynnau PVC ac ati.\nDefnyddir yr allwthiwr yn helaeth mewn meysydd a ganlyn:\nYn addas ar gyfer PVC, powdr UPVC\nProses pibell, plât, dalen, proffil yn ogystal â gronynnau\nCyflymder cylchdroi sgriw (r / min)\nPrif bŵer modur (KW)\nAllbwn (Kg / h)\nBlaenorol: Allwthiwr sgriw sengl\nLlinell Pelletizing Ffilm PP PE\nRhwystr Siafft Dwbl


Abraham - Wicipedia\nYstyrir Abraham, Hebraeg: אַבְרָהָם, "Avraham", Arabeg: ابراهيم "Ibrahim", fel ffigwr allweddol gan dair crefydd, Iddewiaeth, Cristnogaeth ac Islam, a elwir am hynny yn grefyddau Abrahamig.\nSarah, Hagar, Cetura\nIshmael, Isaac, Simran, Jocsan, Medan, Midian, Isbac, Sua, Q109375725\nEi enw yn wreiddiol oedd Abram (Hebraeg: אַבְרָם, ond newidiodd ei enw i Abraham yn ddiweddarach yn ei fywyd. Roedd yn fab i Terah, ac roedd ganddo frodyr o'r enw Nahor a Haran. Yn ôl Llyfr Genesis, Ganed ef yn Ur y Chaldeaid ym Mesopotamia, ond galwyd ef gan Dduw i wlad Canaan. Symudodd i Haran, yna gyda'i wraig Sarah a'i nai Lot i Ganaan gyda'i dilynwyr. Yn ddiweddarach ymwahanodd Abraham a Lot, gyda Abraham yn symud i Mamre yn Hebron.\nRoedd Sarah yn dal yn ddi-blant, felly rhoddodd ei morwyn Hagar yn wraig arall iddo. Ganwyd mab i Hagar ac Abraham, Ishmael, ond yn ddiweddarach gyrrwyd Sarah ac Ishmael i ffwrdd gan Sarah. Yn draddodiadol, Ishmael yw cyndad yr Arabiaid. Yn ei henaint, cafodd Sarah hefyd fab, Isaac, cyndad yr Iddewon yn ôl traddodiad.\nRai blynyddoedd wedyn, cafodd Abraham orchymyn gan Dduw i aberthi Isaac iddo. Paratôdd Abraham i wneud hynny, ond pan oedd ar fin aberthu ei fab, ymddangosodd angel i'w atal a rhoi dafad iddo i'w aberthu yn lle Isaac. Mae gŵyl Islamig Eid ul-Adha yn dathlu'r digwyddiad yma.\nDywedir i Sarah farw pan oedd tua 127 mlwydd oed, a chael ei chladdu yn Ogof y Patriarchiaid gar Hebron. Gyrrodd Abraham ei was Eliezer i Fesopotamia, i chwilio am wraig i Isaac, a dychwelodd gyda Rebecca. Cymerodd Abraham wraig arall, gordderch o'r enw Keturah, a chafodd chwe mab arall, Zimran, Jokshan, Medan, Midian, Ishbak, a Shuah. Bu farw yn 175 oed, a chladdwyd ef gyda Sarah yn Hebron.\nYn y Coran, dywedir mai Ibrahim ac Ishmael a ailsefydlodd ddinas Mecca ar ôl y Dilyw a chodi'r Kaaba yno.\nWedi dod o "https://cy.wikipedia.org/w/index.php?title=Abraham&oldid=2880573"\nLast edited on 24 Gorffennaf 2017, at 09:01\nNewidiwyd y dudalen hon ddiwethaf ar 24 Gorffennaf 2017, am 09:01.


Y Pab Ffransis i adael yr ysbyty cyn gynted â phosib, ddim mewn cadair olwyn mwyach - Gohebydd yr UE\nY Pab Ffransis i adael yr ysbyty cyn gynted â phosib, ddim mewn cadair olwyn mwyach\nMae’r Pab Francis yn parhau â’i driniaeth ac adferiad arfaethedig ar ôl llawdriniaeth berfeddol 10 diwrnod yn ôl a bydd yn gadael yr ysbyty cyn gynted â phosibl, meddai’r Fatican, yn ysgrifennu philip Pullella.\nDywedodd bwletin meddygol dyddiol y Fatican ar y pab 84 oed, a gafodd ran o'i colon ei dynnu ar 4 Gorffennaf, hefyd ei fod wedi cwrdd â llawer o gleifion yn ystod ei arhosiad yn ysbyty Gemelli ond ei fod yn teimlo'n arbennig o agos at "y rhai sy'n cael eu gwelyau a methu dychwelyd adref ".\nNi roddodd unrhyw fanylion pellach am gyflwr y pab.\nBrynhawn Mawrth (13 Gorffennaf), rhyddhaodd y Fatican bum llun o'r pab yn ystod ymweliad yn gynharach yn y dydd â ward canser y plant ar yr un llawr â'i ystafell.\nFe ddangoson nhw'r pab yn ymddangos mewn cyflwr da wrth iddo gerdded heb gymorth ar hyd coridor y ward, gan gyfarch plant, rhieni a meddygon. Mewn lluniau a ryddhawyd ddeuddydd yn ôl, roedd yn defnyddio cadair olwyn pan ymwelodd â chleifion.\nRoedd y Fatican wedi dweud ddydd Llun (12 Gorffennaf) y byddai'n aros yn yr ysbyty ychydig ddyddiau yn hirach na'r saith y disgwylid yn wreiddiol iddynt "wneud y gorau o'i therapi meddygol ac adsefydlu".\nDdydd Sul gwnaeth ei ymddangosiad cyhoeddus cyntaf ers y feddygfa, gan sefyll am oddeutu 10 munud wrth siarad o falconi ei ystafell.\nNid oes ganddo unrhyw ymrwymiadau am weddill y mis ar wahân i'w fendith ddydd Sul, er bod y Fatican yn bwrw ymlaen â chynlluniau ar gyfer taith Pabaidd i Slofacia a phrifddinas Hwngari Budapest ganol mis Medi.\nCyhoeddodd esgobion yr Alban ddydd Llun y bydd y pab yn mynychu Cynhadledd Newid Hinsawdd y Cenhedloedd Unedig (COP26) yn Glasgow ym mis Tachwedd, os bydd iechyd yn caniatáu. Darllen mwy.\nPynciau cysylltiedig:Yr EidalPope Francisy Fatican


PIVOT yn parhau i ddarparu gwasanaethau hanfodol yn Sir Benfro - CGGC\nPIVOT yn parhau i ddarparu gwasanaethau hanfodol yn Sir Benfro\nCyhoeddwyd : 25/09/20 | Categorïau: Gwirfoddoli |\nMae Richard Smith yn arwain tîm o wyth fel arweinydd tîm y Groes Goch Brydeinig ar gyfer y gwasanaeth PIVOT yn Hwlffordd. Ymunodd â’r Groes Goch yn 2017 ac mae wedi bod yn rhan o brosiect PIVOT ers dwy flynedd a hanner. Gwnaethon ni ofyn iddo ddweud wrthym sut mae’r Coronafeirws wedi effeithio ar y gwasanaeth, a ddarperir gan dîm o staff a gwirfoddolwyr.\nYn Saesneg, mae PIVOT yn acronym am Pembrokeshire Intermediate Voluntary Organisations Team (Tîm Sefydliadau Gwirfoddol Canolraddol Sir Benfro) ac mae’n bartneriaeth rhwng y Groes Goch Brydeinig, Cymdeithas Mudiadau Cludiant Cymunedol Sir Benfro (PACTO), y Gwasanaeth Gwirfoddol Brenhinol (RVS), Gofal a Thrwsio a Chymdeithas Gwasanaethau Gwirfoddol Sir Benfro (PAVS). Cafodd y gwasanaeth ei ddechrau yn 2013 ac, hyd, yma, mae wedi cynorthwyo 7,000 o bobl ledled Sir Benfro.\nDatblygwyd y gwasanaeth i atal derbyniadau i’r ysbyty, hwyluso trefniadau rhyddhau o’r ysbyty, a lleihau’r cymorth sydd ei angen gan asiantaethau statudol.\nTîm PIVOT y Groes Goch Brydeinig\nDywedodd Richard: ‘Mae PIVOT yn bartneriaeth rhwng y Groes Goch Brydeinig a mudiadau eraill yn Sir Benfro. Yn y Groes Goch, rydych chi’n cymryd atgyfeiriadau er mwyn trefnu cludiant i ddod adref o’r ysbyty, sy’n cael ei hwyluso gan PACTO a ddarperir gan dîm o yrwyr gwirfoddol y Gwasanaeth Gwirfoddol Brenhinol.\n‘Rydyn ni’n atgyfeirio i Gofal a Thrwsio i osod addasiadau gwahanol yn y cartref, fel canllawiau cydio. Mae gennym hefyd dîm o weithwyr cymorth y Groes Goch: os caiff rhywun ei gyfeirio atom, byddwn ni’n mynd allan i gynnal asesiad, gweld pa fath o gymorth neu gyfeiriadau sydd ei angen arno a byddwn ni’n helpu gyda hynny. Os ydyn nhw angen cymorth lefel isel fel siopa, glanhau, casglu presgripsiynau, byddai ein gweithwyr cymorth neu wirfoddolwyr yn helpu gyda phethau felly.\n‘Mae PIVOT bob amser wedi gallu cludo presgripsiynau o gylch Sir Benfro, yr ardal rydyn ni’n ei gwasanaethu. Ers Covid, mae rhai o’n tîm hefyd wedi cofrestru i gynorthwyo gyda chynllun cludo presgripsiynau Llywodraeth Cymru.’\nCyn y coronafeirws, roedd tîm y Groes Goch hefyd yn cael cymorth saith gwirfoddolwr i helpu gyda thasgau domestig fel siopa a gwaith tŷ ysgafn.\nDywedodd Richard: ‘Mae pob un o’n gwirfoddolwyr PIVOT yn hunanynysu ers dechrau’r coronafeirws, felly mae staff y Groes Goch wedi bod yn darparu’r cymorth y bydden nhw wedi’i roi ers hyn. Unrhyw amser oedd wedi’i drefnu ar gyfer rhywun cyn yr argyfwng ac unrhyw un sydd wedi’i gyfeirio atom ers yr argyfwng; – wel, y gweithwyr cymorth sy’n gwneud y siopa ac yn cludo presgripsiynau nawr.’\n‘Mae addasiadau tŷ wedi parhau fel yr oedden nhw cyn yr achosion i raddau helaeth gan ein bod yn atgyfeirio pobl at wasanaeth Gofal a Thrwsio.\n‘Mae cludiant wedi parhau, ond am lai o oriau. Rydyn ni’n cymryd yr atgyfeiriad, yn ei drefnu ac yn cysylltu â’r gyrrwr sydd ar alwad. Hwylusir y cludiant gan wirfoddolwyr y Gwasanaeth Gwirfoddoli Brenhinol ac fel arfer bydd hwn o’r ysbyty lleol i’w cartref neu i welyau gofal parhaus (CCBs) mewn cartrefi gofal.\n‘Os oes angen atgyfeirio pobl ymlaen at eraill, rydyn ni wedi bod yn cynnal yr asesiadau dros y ffôn. Mae hyn yn gofyn am sgyrsiau manylach, er mwyn cael syniad da o’r ffordd orau y gallem ni gynorthwyo’r unigolyn ar ben arall y ffôn. ‘\nDebbie Johnson yw Rheolwr Datblygu Cymdeithas Mudiadau Cludiant Cymunedol Sir Benfro (PACTO), sy’n cynnwys y Gwasanaeth Gwirfoddoli Brenhinol, Ceir Cefn Gwlad a darparwyr cludiant cymunedol eraill – ac mae’r rhain i gyd yn rhan o brosiect PIVOT. Meddai, ‘Yn ystod pandemig Covid-19, mae gwirfoddolwyr PIVOT wedi cynorthwyo cleifion drwy ddarparu cludiant yn ôl ac ymlaen i apwyntiadau meddygol, asesiadau brys a chlinigau hanfodol. Mae’r rhain wedi’u cynnal mewn lleoliadau eraill yn aml yn hytrach nag yn eu lleoliadau arferol mewn ysbytai, er mwyn diogelu cleifion yn well rhag y coronafeirws.\n‘Fel arfer, byddai’r cludiant hwn yn cael ei ddarparu gan gydweithwyr yng Ngwasanaeth Ambiwlans Cymru, ond wrth reswm, mae eu capasiti wedi’u cyfyngu oherwydd y pwysau sydd wedi’u gosod arnyn nhw yn sgil y pandemig. Bydd ein gwirfoddolwyr bob amser yn camu ymlaen i gynorthwyo’u cymunedau a’r GIG mewn adegau o angen, ac nid yw eu hymdrechion yn ystod y cyfnod heriol hwn unrhyw wahanol.’\nGallwch chi gwrdd â rhai o’r tîm a gweld PIVOT ar waith yn eu fideo byr isod.\nAeth Richard ymlaen i ddweud: ‘Rydyn ni’n ffonio’r bobl rydyn ni’n eu cynorthwyo dwy neu dair gwaith yr wythnos er mwyn sicrhau eu bod yn iawn. Mae rhai’n byw gyda’u teulu ac nid oes angen eu galw mor aml. Ond mae bob amser yn braf rhoi caniad iddyn nhw i weld a oes angen unrhyw beth arnyn nhw.\n‘Rydyn ni’n cludo siopa a phresgripsiynau i’r rhai sydd eu hangen. Mae’n well gan y mwyafrif o’r bobl rwyf yn cludo nwyddau iddyn nhw gadw eu pellter ac nid ydynt yn awyddus i siarad ar garreg y drws. Ond mae rhai sy’n awyddus i siarad, ac os felly, rydyn ni’n rhoi’r opsiwn iddyn nhw gael sgwrs o bellter. Mae rhai’n codi llaw drwy’r ffenestr ac yn rhoi arwydd eu bod yn iawn.’\nDywedodd Denise John, Rheolwr Gwasanaeth y Groes Goch: ‘Mae gwasanaeth PIVOT yn enghraifft dda o’r ffordd y gall y Groes Goch Brydeinig a phartneriaid addasu’r hyn y maen nhw’n eu cynnig i gynorthwyo unigolion mewn amgylchiadau anodd. Mae tîm PIVOT wedi parhau i gynnig cymorth i bobl sy’n agored i niwed ar hyd a lled Sir Benfro, gan ddarparu cymorth ymarferol ac emosiynol yn ystod pandemig Covid-19.’\nLleihau’r pwysau ar wasanaethau statudol\nMae PIVOT yn cynorthwyo pobl sy’n wynebu’r risg o gael eu derbyn i’r ysbyty, neu sy’n gorfod aros mewn ysbyty, am resymau anfeddygol am nad oes ganddyn nhw unrhyw gludiant nac unrhyw deulu neu ffrindiau i’w cynorthwyo yn y cartref.\nDatblygwyd y gwasanaeth er mwyn atal derbyniadau i’r ysbyty, hwyluso trefniadau rhyddhau o’r ysbyty a lleihau’r cymorth sydd ei angen gan asiantaethau statudol.\nMae PIVOT yn darparu cymorth lefel isel yn y cartref am hyd at chwe wythnos, gan gynnwys cludiant a gwneud pobl yn gysurus yn eu cartrefi, a’u cyfeirio a’u hatgyfeirio at asiantaethau priodol er mwyn cael help a chefnogaeth ychwanegol, gan gynnwys gwasanaethau eraill gan y trydydd sector, gwasanaethau iechyd a gwasanaethau statudol. Gall drefnu iddyn nhw gael gwasanaeth ymateb cyflym ar gyfer addasiadau bychan yn y cartref a gwiriadau diogelwch yn y cartref.


Cyfle unigryw i fynd ar daith tywys gydag arbenigwr yng Nghaestell Coch\nBydd y daith breifat yn mynd ag ymwelwyr i rannau o’r castell sydd fel arfer ar gau i’r cyhoedd – i ben y Porthdy a’r tŵr sydd â golygfeydd anhygoel o Gaerdydd a’r cyffiniau.\nMae dŵr wedi bod yn diferu i mewn i un o’r ystafelloedd gwely, gan ddifrodi un o gynlluniau lliwgar gorau’r pensaer Fictoraidd ac mae Cadw wedi bod yn monitro mynediad y dŵr ac yn rhoi cynnig ar ddulliau llai ymosodol o ddatrys y broblem. Ond ni chafwyd llawer o lwyddiant felly roedd rhaid rhoi cynnig ar ddulliau mwy difrifol. Dangosodd arolygon technolegol wendidau yn y cyrn simdde enfawr ar y tŵr a’r porthdy - hedfanwyd dronau yn agos atyn nhw, gan dynnu lluniau manwl oedd yn dangos holltau bychain yn y garreg a niwed i’r pwyntio.\nEr mwyn mynd i’r afael â’r problemau, mae tîm Cadw o benseiri cadwraeth, peirianyddion strwythurol, daearegwyr a syrfewyr meintiau wedi creu manylion, lluniau ac amserlenni er mwyn i gontractwr cadwraeth arbenigol wneud y gwaith. Bydd y gwaith cadwraeth yn goulygu y caiff llawer o waith ei wneud ar yr heneb, ond bydd yn sicrhau bod Castell Coch yn ddwrglos ar gyfer y dyfodol.\nGallwch ddysgu am yr heriau cadwraeth sy’n gysylltiedig â gweithio gyda gwrthrychau sydd ganrifoedd oed, mae’n rhaid i’r tîm gynllunio holl gamau’r gwaith adfer yn ofalus tu hwnt, er mwyn gwarchod y castell yn ddiogel i ymwelwyr allu ei fwynhau. Mae’r daith hon yn cynnig golwg unigryw ar y castell eiconig a’r amrywiol heriau a gafodd eu datrys gan y tîm.\nBydd y teithiau’n dechrau heddiw ac yn costio £30 y pen. I archebu lle, ewch I'r dudalen yma neu ffoniwch Castell Coch rhwng 9am a 5pm ar 029 2081 0101 am ragor o wybodaeth.


Duw yw'r Broblem - Wicipedia\nAled Jones Williams a Cynog Dafis\nCyfrol gan Aled Jones Williams a Cynog Dafis yw Duw yw'r Broblem a gyhoeddwyd yn 2016 gan Wasg Carreg Gwalch. Man cyhoeddi: Llanrwst, Cymru.\nCyfrol yw hon gan ddau awdur gwahanol iawn o ran eu diwinyddiaeth a'u syniadaeth, ond dau Gristion sydd yr un mor rhwystredig ynglyn â sefyllfa crefydd yng Nghymru heddiw, ac sydd, er gwaethaf eu gwahaniaethau barn, yn digwydd dod i'r un casgliad: mai Duw yw'r broblem.\nAdolygiad John Roberts[golygu | golygu cod y dudalen]\nDywed John Roberts: dyma gyfrol i gorddi dyfroedd byd crefydd yng Nghymru, er nad hynny yw'r bwriad. Mae'n gyfrol sydd, o'i chychwyn cyntaf, yn gwrthod y syniad o Dduw fel bod goruwchnaturiol. I'r ddau awdur, creadigaeth meddwl neu ddychymyg dynol yw Duw a chredant fod lliaws mawr o'u cyd-Gymry yn rhannu'r gred hon. Ond yn wahanol iawn i lawer iawn o awduron a meddylwyr eraill sydd yn arddel yr un syniad, mae'r ddau o'r farn fod gan grefydd gyfraniad gwerthfawr ac angenrheidiol yn y byd. Cyfrol yw hon sydd wedi ei pharatoi ar gyfer y bobl hynny sy'n teimlo braidd yn anghysurus mewn eglwysi sy'n siarad am Dduw fel y "Crëwr hollalluog" neu fel "Arglwydd popeth", ac sydd, o ganlyniad, yn cael eu temtio i droi cefn ar grefydd. Mae Cynog Dafis ac Aled Jones Williams yn cynnig cyfiawnhad i'w meddylfryd a gwerth i'w math hwy o grefydda.\nAled Jones Williams sy'n agor y gyfrol gan geisio cyflwyno'i thema yn gryno. Mae'n ddarn sy'n defnyddio iaith yn ddychmygus a lliwgar, ac i raddau yn pwysleisio'r dirgelwch sydd mewn crefydd ac yn y gair 'Duw'. Yna y mae rhan helaethaf y gyfrol yn drafodaeth athronyddol a diwinyddol swmpus o eiddo Cynog Dafis. Yn ei ddull manwl a gofalus y mae Cynog Dafis yn olrhain syniadaeth gwahanol ddiwinyddion a llenorion am y bod o Dduw gan bwyso a mesur y damcaniaethau a'r trafodaethau a cheisio dod i gasgliadau. Dylid darllen y gyfrol petai dim ond er mwyn edmygu gallu Cynog Dafis i grynhoi syniadaeth a dadleuon cymhleth mewn ychydig eiriau dethol. Ceir yma drafodaeth ar syniadau pobl mor amrywiol â T. Gwynn Jones a Karen Armstrong, T. Rowland Hughes a Dewi Z. Phillips, Richard Dawkins a Walford Gealy neu Stephen Nantlais Williams, a phob un yn cael ei grynhoi a'i dafoli yng nghlorian yr awdur. Mae'n drafodaeth swmpus a'r cyfan yn nghyd-destun y cwestiwn mawr, 'A ellir credu mewn Duw Goruwchnaturiol yn yr 21g?'\nMae'r ddau awdur yn eu rhagarweiniad yn nodi eu bod yn gytûn ar dri datganiad sylfaenol, sef na ellir credu mewn Duw goruwchnaturiol yn y ganrif bresennol; yn ail, nad drwy ddadl ac ymresymu y mae cyffwrdd â'r crefyddol a'r ysbrydol ond drwy'r dychymyg; ac yn drydydd, bod crefydd yn rhywbeth sy'n adlewyrchu angen dwfn ac arhosol yn natur dyn am ddimensiwn ysbrydol. Ym marn John Roberts, dyma wendid y gyfrol. Mae eu cytundeb yn un dogmatig a ffwndamentalaidd ei natur, ac oherwydd hynny mae'n gosod y drafodaeth yn yr union faes y maen nhw eu hunain yn nodi ei fod yn dir hesb wrth geisio amgyffred y crefyddol a'r ysbrydol.\nOnd gwendid neu beidio, dyma gyfrol sydd yn sicr o herio confensiynau, gorfodi trafodaeth ac ysgogi pobl i holi a stilio ynghylch eu ffydd neu eu diffyg ffydd.\n↑ Gwefan Gwales; adalwyd 1 Awst 2017.\nWedi dod o "https://cy.wikipedia.org/w/index.php?title=Duw_yw%27r_Broblem&oldid=9288232"\nLlyfrau am grefydd\nNewidiwyd y dudalen hon ddiwethaf ar 20 Tachwedd 2019, am 19:00.


CHWARAE YN Y CARTREF\nMUDIADAU CHWARAE A GWAITH CHWARAE\nAr hyd a lled Cymru, mae ymarferwyr yn gweithio mewn amryw o ffyrdd i barhau i gefnogi plant yn ystod y pandemig coronafeirws. Roedd amser i baratoi a chynllunio ar gyfer hyn yn brin, ond rydym i gyda am barhau i gefnogi plant i chwarae yn ystod y cyfnod ansicr hwn.\nMae’r adnoddau ymarferol canlynol yn anelu i helpu ymarferwyr sy’n gweithio â phlant a’u teuluoedd mewn amryw o leoliadau:\nFfocws ar chwarae: Ailagor parciau, ardaloedd chwarae a mannau agored ar gyfer chwarae plant\nMae’r rhifyn hwn yn cynnig gwybodaeth ac arweiniad i swyddogion parciau a mannau agored a rheolwyr meysydd chwarae. Mae’n amlinellu rhywfaint o’r ffactorau i’w hystyried wrth lunio penderfyniadau ynghylch pa fannau fydd ac a hyrwyddir ar gyfer chwarae a sicrhau cyfleoedd chwarae digonol.\nMae’n bosibl bod rhai gweithwyr chwarae ddim yn gweithio wyneb-yn-wyneb gyda phlant ar hyn o bryd ond mae llawer o ffyrdd ymarferol a defnyddiol i barhau i gefnogi plant ac i eiriol dros chwarae – o gadw mewn cysylltiad gyda theuluoedd, i feddwl am yr adnoddau sydd ar gael, i ddal i fyny gyda rhywfaint o ddatblygiad proffesiynol parhaus.\nAwgrymiadau anhygoel: Chwarae, ysgolion a coronafeirws\nMae staff ysgolion, darparwyr gofal plant a gweithwyr chwarae yn gweithio’n galed i ofalu am nifer o blant bregus neu blant gweithwyr allweddol. Mae’r awgrymiadau hyn yn anelu i helpu staff a’r plant dan eu gofal i gefnogi chwarae’n ystod cyfnodau o straen.\nFfocws ar chwarae: Ailagor ysgolion - blaenoriaethu chwarae\nPan fydd plant yn dychwelyd i’r ysgol, dylai ymdrechion i wella lles ganolbwyntio ar ddarparu digon o amser a lle i chwarae. Mae’r rhifyn hwn yn darparu gwybodaeth ac arweiniad ar gyfer penaethiaid, athrawon a llywodraethwyr ysgolion. Mae’n ystyried rôl allweddol chwarae plant wrth hybu iechyd meddwl positif ac mae’n trafod ffyrdd y gall ysgolion hyrwyddo chwarae pan fyddant yn ail-agor.\nChwarae: iechyd meddwl a lles\nMae chwarae’n ganolog i iechyd a lles meddyliol, cymdeithasol ac emosiynol plant. Mae’r daflen wybodaeth hon, sydd wedi ei diweddaru, yn egluro yn gryno pwysigrwydd chwarae ar gyfer datblygiad yr ymennydd ac iechyd meddwl. Mae hefyd yn archwilio sut mae chwarae yn cyfrannu at les emosiynol plant a sut mae’n cydgysylltu â’r ‘Pum Ffordd at Les’.\nChwarae: iechyd a lles\nMae chwarae yn bwysig i ddatblygiad corfforol, gwybyddol a chymdeithasol plant. Mae’r daflen wybodaeth hon, sydd wedi ei diweddaru, yn edrych ar pam fod chwarae yn hanfodol ar gyfer iechyd a lles plant ac mae’n archwilio ffyrdd o gefnogi chwarae o safon dda. Mae hefyd yn cynnig gwybodaeth am chwarae a gweithgarwch corfforol yn ogystal â chwarae a lles emosiynol.\nMae chwarae yn cyfrannu at well lles yn ystod cyfnodau o ansicrwydd ac mae’n helpu plant i reoli eu hemosiynau a gwneud synnwyr o’u sefyllfa. Mae’r awgrymiadau anhygoel hyn yn anelu i helpu rhieni i gefnogi chwarae plant yn ystod adegau o straen.\nMae’r rhifyn ‘chwarae a bod yn iach’ o’r cylchgrawn yn pwysleisio pwysigrwydd chwarae’n ystod adegau o ansicrwydd a straen. Mae’r angen i ddarparu amser, lle a chaniatâd i chwarae cyn bwysiced ag erioed, fel y dengys yn yr erthyglau sydd wedi eu cynnwys.\nFideos Elfennau Hanfodol Gwaith Chwarae\nCyfres o gyflwyniadau byr i agweddau o waith chwarae ac maent hefyd yn cynnwys dolenni i adnoddau pellach. Mae’r fideos, sydd ar gael ar ein sianel – ‘Play Wales – Playwork’ ar YouTube, yn archwilio:\nEgwyddorion Gwaith Chwarae 1 a 2\nAsesu risg-budd deinamig\nTheori rhannau rhydd\nY cwricwlwm gwaith chwarae.\nBydd mwy o fideos ar agweddau eraill o waith chwarae i ddilyn.\nMae’r fideos wedi eu datblygu a’u ffilmio’n ystod y pandemig coronafeirws er mwyn cynorthwyo dysgwyr gwaith chwarae, ac unrhyw un arall sy’n gweithio gyda phlant, hoffai ddysgu mwy am ddefnyddio agwedd gwaith chwarae.\nRhestr ddarllen i athrawon\nGofynnwyd i lawer o athrawon dreulio rhywfaint o amser yn canolbwyntio ar eu Datblygiad Proffesiynol Parhaus (DPP) tra bo ysgolion ddim yn dilyn eu hamserlen arferol. I helpu gyda hyn rydym wedi rhoi rhestr o adnoddau argymelledig at ei gilydd ar gyfer meddwl am chwarae yn yr ysgol. Mae’n fan cychwyn ar gyfer myfyrio a DPP ar gyfer y rheini sydd â diddordeb gwella cyfleoedd plant i chwarae yn yr ysgol.\nErs cychwyn y pandamig yn y DU rydym wedi tynnu ynghyd nifer o restrau ‘chwarae yn y cyfryngau’ sy’n cynnwys dolenni i erthyglau a blogiau am chwarae a gyhoeddwyd ar-lein. Mae’r rhestrau, sy’n cynnig cyfleoedd ar gyfer darllen pellach, ar gael yn adran Newyddion y wefan.\nHwyl yn yr ardd yw ein llyfr stori diweddaraf am hawl plant i chwarae. Mae’n lyfr dwyieithog ar gyfer plant ysgol gynradd a rhieni, gan gefnogi plant i sicrhau eu hawl i chwarae ac i rieni i eiriol dros chwarae’n lleol. Mae hefyd yn adnodd defnyddiol i gefnogi’r rheini sy’n gweithio gyda phlant a theuluoedd.\nRydym wedi gweithio gyda storïwr, cartwnydd, plant blwyddyn 6 yn Ysgol Gynradd Charles Williams yng Nghaerleon a Petra Publishing i gynhyrchu’r llyfr stori.\nGall unrhyw un sydd yn byw neu’n gweithio yng Nghymru – ac sydd wedi cofrestru i’n rhestr bostio – archebu copi yn rhad ac am ddim. Os hoffech chi dderbyn copi yn y post, ebostiwch ni gyda’ch manylion, gan gynnwys cyfeiriad postio.\nRydym hefyd wedi rhyddhau ein llyfr stori gwreiddiol – Hwyl yn y dwnjwn – ar-lein i bawb allu ei ddarllen am gyfnod cyfyngedig. Rydym eisiau i hyd yn oed mwy o blant a’u teuluoedd yng Nghymru, a thu hwnt, allu mwynhau’r stori. Mae hefyd yn adnodd defnyddiol ar gyfer sesiwn stori mewn amryw o leoliadau.


Dysmorffia’r corff | CPD for General Practitioners\nY canlyniad mwyaf cyffredin a ddymunir wrth ddefnyddio Cyffuriau sy’n Gwella Perfformiad a Delwedd yw gwelliant cosmetig, gyda phriodweddau gwella perfformiad yn llai o gymhelliant i’w defnyddio. Yn arolwg cenedlaethol 2016 ar Gyffuriau sy’n Gwella Perfformiad a Delwedd, dywedodd 56% o ddefnyddwyr a gafodd eu holi mai eu heffaith ar ddelwedd y corff oedd y cymhelliant pwysicaf(31).\nCafodd dysmorffia’r corff neu anhwylder dysmorffig y corff ei ddisgrifio am y tro cyntaf dros 100 mlynedd yn ôl. Mae hwn yn gyflwr nad yw pobl yn deall digon amdano o hyd. Y diffiniad sydd ohono yn y DSM-V yw bod meddwl rhywun wedi’i feddiannu’n llwyr gan un neu ragor o wendidau neu ddiffygion tybiedig mewn ymddangosiad corfforol, a bod hyn yn arwain at ofid meddwl(34). Ceir is-adran ar anhwylder dysmorffig y corff sy’n cyfeirio at dysmorffia’r cyhyrau: wedi ymgolli yn y syniad nad yw’r gorffolaeth yn ddigon cyhyrol.\nDangosodd astudiaeth yn 2018 fod 88% o’r rheini rhwng 18 a 29 oed yn defnyddio safleoedd rhwydweithio cymdeithasol fel Instagram a Facebook(35). Mae defnyddwyr y safleoedd hyn yn postio cynnwys lle mae’r unigolion eu hunain wedi bod yn hynod feirniadol ohonyn nhw eu hunain ymlaen llaw, sy’n golygu mai dim ond y portread gorau o’r unigolion mae’r gwylwyr yn ei weld. Dangoswyd bod gwylio’r cynnwys hwn yn rheolaidd yn arwain at anfodlonrwydd â delwedd y corff a chyfraddau uwch o anhwylderau dysmorffig y corff(36).\nMae’r cysylltiad rhwng byd ffasiwn a dysmorffia’r corff yn hysbys. Mae perthynas negyddol debyg yn bodoli yn y byd ffitrwydd lle mae gan bobl sy’n mynd i’r gampfa lefelau uchel o ddysmorffia’r corff sy’n gysylltiedig yn rhannol â defnyddio’r cyfryngau cymdeithasol. Disgrifiodd un astudiaeth fod y diwylliant o hunanwella parhaus a chystadleuaeth ar y cyfryngau cymdeithasol gyda chyfoedion yn egluro’r lefelau uchel o anhwylder dysmorffig y corff ymhlith pobl sy’n mynd i’r gampfa(37).\nMewn nifer o achosion, mae Cyffuriau sy’n Gwella Perfformiad a Delwedd yn cael eu gweld fel ffordd hawdd a hwylus o ymdopi ag anhwylder dysmorffig y corff. Drwy ganiatáu i feinwe’r cyhyrau ordyfu’n gyflym ac ysgogi metaboledd braster, maent yn ei gwneud yn haws cael y ‘corff perffaith’ sy’n cael ei annog gan y cyfryngau cymdeithasol.\nCyffuriau sy'n Gwella Perfformiad a Delwedd\nBeth yw IPED?\nMathau a Ffurfiau\nSgil effeithiau cyffredin\nCymryd cyffuriau gwaharddedig mewn chwaraeon\nHeriau o fewn y cohort cleifion\nTechnegau Cyfweld / Arholiad\nAwgrymiadau ar gyfer llwyddiant


Baner Awstria - Wicipedia\nBaner drilliw lorweddol o stribedi uwch ac is coch a stribed canol gwyn yw baner Awstria. Yn ôl chwedl daw'r dyluniad o grysbais waedlyd Dug Leopold V yn dilyn brwydr yn y Croesgadau. Roedd y stribed gwyn yn cynrychioli'r rhan lân o'i grysbais a orchuddiwyd gan wregys ei gleddyf.\nMae'r cofnod cyntaf o'r faner yn dyddio yn ôl i 1191, sy'n nodi baner Awstria fel un o rai hynaf y byd. Mabwysiadwyd yn swyddogol yn dilyn cwymp y Habsburgiaid a ffurfiad gweriniaeth yn 1918. Yn ystod yr Ail Ryfel Byd, pan oedd Awstria'n rhan o'r Drydedd Reich (gweler Anschluss), gwaharddwyd y faner a'r arfbais genedlaethol. Ail-fabwysiadwyd ar 1 Mai, 1945.\nEginyn erthygl sydd uchod am Awstria. Gallwch helpu Wicipedia drwy ychwanegu ato.\nWedi dod o "https://cy.wikipedia.org/w/index.php?title=Baner_Awstria&oldid=1491275"\nNewidiwyd y dudalen hon ddiwethaf ar 2 Ebrill 2013, am 12:47.


Magu plant. Rhowch amser iddo. | Cymerwch amser i feddwl sut rydych chi’n ymateb i ymddygiad digroeso neu ymddygiad sy’n achosi problemau\nCartref » Cyngor magu plant » Cymerwch amser i feddwl sut rydych chi’n ymateb i ymddygiad digroeso neu ymddygiad sy’n achosi problemau\nDefnyddio’r dechneg Cyfnod Callio (Addas ar gyfer plant dros 3 oed)\nDefnyddio canlyniadau (addas i blant 3-7 oed)\nSut mae rhoi cyfarwyddiadau yn fwy effeithiol (Addas i blant 2-7 oed)\nEr nad yw’n teimlo felly o bosib, mae’r rhan fwyaf o’r ymddygiad sy’n ddrwg yn eich barn chi yn ymddygiad digon arferol mewn gwirionedd ar gyfer oedran a chyfnod datblygu’ch plentyn. Dyw eich plentyn ddim yn gwneud hyn yn fwriadol.\nRydym yn tueddu i sylwi ar ymddygiad negyddol a sôn amdano gan ei fod yn mynd dan ein croen. Yn anffodus, gall rhoi llawer o sylw i’r ymddygiad hwn waethygu’r sefyllfa. Yn hytrach, ceisiwch roi llawer o ganmoliaeth a sylw i’r ymddygiad rydych chi am weld mwy ohono. Ochr yn ochr â rhoi llawer o ganmoliaeth i’ch plentyn, byddwch yn helpu i feithrin perthynas bositif gyda’ch plentyn drwy roi llawer o gariad a sylw iddo, a chymryd yr amser i siarad, gwrando a chwarae. Bydd datblygu patrwm a threfn i’ch diwrnod hefyd yn helpu, drwy sefydlu ambell rwtîn.\nPan fyddwch chi’n gweld eich plentyn yn gwneud rhywbeth nad ydych chi’n ei hoffi, cymrwch funud neu ddau i feddwl sut rydych chi am ymateb.\nBeth sy’n gweithio\nCeisiwch annog pawb sy’n agos i’ch plentyn i ddelio ag ymddygiad digroeso yn yr un ffordd. Mae’r dull cyson hwn yn helpu’ch plentyn i deimlo’n ddiogel. Efallai y bydd eich plentyn yn drysu os yw’n cael gwneud rhywbeth un diwrnod ac yna’n cael cerydd am wneud yr un peth drannoeth.\nCynlluniwch ymlaen llaw! Cadwch bethau a allai niweidio’ch plentyn dan glo (e.e. meddyginiaethau, batris, tabledi peiriant golchi). Pan fyddwch chi allan o’r tŷ, ewch â theganau bach gyda chi i ddiddanu’ch plentyn neu meddyliwch am gemau i’w chwarae fel “Fy llygad bach i”. Tynnwch sylw’ch plentyn os yw ar fin gwneud rhywbeth nad ydych chi’n ei hoffi. Er enghraifft, os ydych chi’n gweld bod eich plentyn ar fin taflu rhywbeth, gallwch dynnu ei sylw “Edrych, mae yna gath ar y stryd”.\nCeisiwch ganfod beth yw’r rheswm am ymddygiad eich plentyn. Meddyliwch a oes adegau pan rydych chi’n gweld mwy o ymddygiad digroeso. Beth sy’n sbarduno’r ymddygiad hwn? Pa newidiadau allech chi eu gwneud i osgoi a thorri’r cylch hwn?\nAmser arbennig. Gall ymddygiad anodd, digroeso fod yn gri am sylw. Gofalwch eich bod yn rhoi digon o sylw i’ch plentyn yn ystod y dydd pan mae’n chwarae’n ddistaw neu’n ymddwyn yn dda. Ceisiwch hefyd neilltuo amser bob diwrnod i gael amser arbennig gyda’ch plentyn.\nPeidiwch â bychanu plant. Ceisiwch annog ymdrech, er mwyn cynyddu hunanhyder y plentyn.\nAnwybyddwch y pethau bychain. Mae plant yn defnyddio synau, swnian, nadu a stampio i gael sylw. Yn hytrach nag ymateb a rhoi sylw i ymddygiad fel hyn, ceisiwch roi llawer o ganmoliaeth a sylw i’r ymddygiad rydych chi am weld mwy ohono.\nCeisiwch dynnu sylw eich plentyn. Yn hytrach na chanolbwyntio ar ymddygiad ychydig yn annifyr, ceisiwch dynnu sylw plant bach. Gallwch gyflwyno gweithgarwch, tegan neu gêm newydd. Ceisiwch dynnu sylw plant hŷn drwy newid y pwnc trafod. Os ydych chi’n gallu gweld eu bod yn mynd yn rhwystredig, gallech awgrymu eu bod yn gwneud rhywbeth arall.\nPeidiwch ag anwybyddu ymddygiad sy’n beryglus a distrywiol. Gall anwybyddu weithio’n well ar gyfer ymddygiad ychydig yn annifyr. Fodd bynnag, os yw’ch plentyn yn ymddwyn mewn ffordd annerbyniol (e.e. taro rhywun, neu roi ei hun mewn perygl), symudwch eich plentyn yn bwyllog a chadarn i ffwrdd o’r sefyllfa.\nAr gyfer plant dros 3 oed - cofiwch roi’ch canlyniad ar waith. Os yw’ch plentyn yn ymddwyn mewn ffordd anniogel neu os yw’n anafu rhywun neu rywbeth, gallwch roi’ch canlyniad ar waith. Mae canlyniad yn rhywbeth rydych chi’n ei wneud ar ôl yr ymddygiad. Er enghraifft, os yw’ch plentyn yn taflu tywod, rydych chi’n ei dynnu o’r pwll tywod am gyfnod byr; os yw’n taflu tegan, rydych chi’n cymryd y tegan am 10 munud, os yw’n ysgrifennu ar y wal, rydych chi’n cymryd y creon. Mae’n rhaid rhoi canlyniad ar waith yn gyson.\nMae na yn golygu na! Os ydych chi’n ildio i rym plagio, bydd eich plentyn yn dysgu ei fod yn cael y ffordd ei hun drwy ymddwyn fel hyn.\nCyfnod Callio – gellir defnyddio’r dechneg hon ar gyfer ymddygiad na ellir ei anwybyddu, er enghraifft os yw’ch plentyn yn gwneud rhywbeth peryglus neu’n anafu rhywun. Gellir anwybyddu ymddygiad ychydig yn annifyr fel cwyno. Dyw’r Cyfnod Callio ddim yn gweithio gyda phlant dan 3 oed, gan nad ydyn nhw wedi datblygu ddigon.\nPeidiwch â gwobrwyo ymddygiad dydych chi ddim yn ei hoffi drwy roi gormod o sylw iddo. Rhowch sylw i ymddygiad positif.\nCeisiwch osgoi gormod o feirniadaeth a swnian. Gall hyn wneud i’ch plentyn deimlo fel nad yw’n gallu gwneud dim yn iawn ac effeithio ar ei hunanhyder. Helpwch eich plentyn drwy fod yn glir ynglŷn â’r hyn rydych chi’n ei ddisgwyl ganddo a modelu’r ymddygiad rydych chi am ei weld. Cofiwch fod eich plentyn am eich plesio.\nGall gwylltio, gweiddi a tharo droi pethau’n frwydr go iawn. Dydy hyn ddim yn helpu’ch plentyn i ddysgu sut mae ymddwyn. Ond gall wneud iddo deimlo’n ofnus, ansicr a chwerw. Ceisiwch bwyllo pan fyddwch chi dan straen. Bydd hyn yn annog eich plentyn i wneud yr un peth.\nBydd bygwth eich plentyn gyda phethau i godi braw arno, fel “bydd yr heddlu yn mynd â thi i ffwrdd” yn gwneud eich plentyn yn bryderus a gallai arwain at fwy o ymddygiad digroeso, dim llai.\nDarllenwch ein tudalennau ar sut mae plant o wahanol oedrannau yn ymddwyn. Efallai y bydd llawer o’r ymddygiad sy’n ‘ddrwg’ i chi yn hollol naturiol i oedran a chyfnod datblygu eich plenty.


Nawr gallwch brynu llwyau sefydlogi | Newyddion bachu\nMae llwyau sefydlogi ar gyfer cleifion Parkinson eisoes yn cael eu gwerthu\nLift Lab yw enw'r cwmni a ddyluniodd a datblygodd y llwyau sefydlogi ar gyfer cleifion Parkinson's, cynnyrch a fydd, heb os, yn hwyluso tasg mor syml â bwyta, ond oherwydd y clefyd, mae'n ein gorfodi i ddibynnu ar bobl eraill yn yr achosion mwyaf difrifol.\nDiolch i lwyau Liftware, nid oes rhaid i ddioddefwyr Parkinson boeni mwyach wrth fwyta. Mae'r llwy hon wedi'i chyfarparu â chaledwedd sy'n dadansoddi symudiadau llaw'r claf a yn eu lleihau 76%. Y gamp yw bod corff y llwy yn symud ar yr un cyflymder ac i'r un cyfeiriad â llaw'r person ond i'r cyfeiriad arall, felly maent yn cael eu digolledu ac mae'r llwy yn aros yn sefydlog.\nAr ôl cael ei gaffael gan Google, mae Lift Lab wedi cyhoeddi bod gwerthiant llwyau Liftware wedi dechrau. Ei bris yw Ddoler US 295 Ac er y gall ymddangos ychydig yn uchel, mae'n werth iddynt wella ansawdd bywyd unigolyn â Parkinson's yn sylweddol. Cadwch mewn cof, yn ogystal â bod yn gynnyrch cymhorthion technegol, ei fod hefyd yn cynnig datrysiad datblygedig iawn ar lefel dechnolegol yn y sector cynhyrchion orthopedig.\nMae astudiaethau'n datgelu bod 1 ar hyn o bryd0 miliwn o bobl yn y byd a all ddioddef o gryndodau a Parkinson's, felly, mae'r llwy Liftware yn dod yn hanfodol i bob un ohonynt. Yr hyn sy'n amlwg yw pan fydd technoleg yn cael ei defnyddio i wella ansawdd bywyd bodau dynol, mae pethau mor anhygoel â hyn yn dod allan.\nLlwybr llawn i'r erthygl: Newyddion bachu » Gadgets » Mae llwyau sefydlogi ar gyfer cleifion Parkinson eisoes yn cael eu gwerthu\nLuis Paz Villarroel meddai\nble alla i ddod o hyd i lwyau lifft yn ecwador\nYmateb i luis paz villarroel\nBle alla i eu cael ym Mecsico?\nYmateb i Idali\nBle i'w gael yn yr Ariannin\nYmateb i Iris\nRWY'N O MEXICO RWYF YN DIDDORDEB MEWN PRYNU BLE ALLWCH EI GAEL\nYmateb i Richard\nHelo, mae gen i lwy ar werth a brynais gan fy nhad ac nid oedd am ei defnyddio, yr un newydd hon, gallwch gysylltu â mi os oes ei angen arnoch, cyfarchion, rwyf yn Sbaen\nHelo, mae gen i ddiddordeb, rydw i ym Mecsico\nHelo Roberto, gwelais yr hysbyseb hon yn unig ac roeddwn i eisiau gwybod a yw'r llwy gennych o hyd sy'n niwtraleiddio cryndod a phris. Rwy'n byw yn madrid\nYmateb i SUSANA\nGwyliwr Geiriau: offeryn Microsoft ar gyfer darllen ac argraffu dogfennau Office


Ystadegau gweithredol y gwasanaeth tân ac achub: Ebrill 2017 i Mawrth 2018 | LLYW.CYMRU\nYstadegau gweithredol y gwasanaeth tân ac achub: Ebrill 2017 i Mawrth 2018\nGwybodaeth am bersonél, cydraddoldeb ac amrywiaeth , iechyd a diogelwch, gweithgareddau gweithredol ac ymweliadau diogelwch tân ar gyfer Ebrill 2017 i Mawrth 2018.\nRoedd 2,139 o staff cyfwerth ag amser llawn a 1,328 o staff system ar ddyletswydd yn ôl galw wedi’u cyflogi ar draws ardaloedd y tri Awdurdod Tân ac Achub Cymru ar 31 Mawrth 2017 o gymharu â 2,110 o staff amser llawn a 1,292 o staff wrth gefn ar 31 Mawrth 2017. Mae niferoedd y staff wedi amrywio ers 2004-05, ond hwn yw’r ail gynnydd olynol blwyddyn ar flwyddyn yn y cyfnod hwn.\nO’r 2,139 staff cyfwerth ag amser llawn, roedd dros ddwy ran o dair (1,455) yn ddiffoddwyr tân amser cyflawn. Gwelwyd cyfran debyg yn 2016-17.\nYn ystod 2017-18, collwyd 9.3 sifft/diwrnod y pen oherwydd salwch ar gyfer diffoddwyr tân amser cyflawn ac 14.3 sifft/diwrnod ar gyfer staff rheoli tân.\nCafodd diffoddwyr tân amser cyflawn (gan gynnwys criwiau dydd) a diffoddwyr tân wrth gefn 100 o anafiadau yn ystod gweithgareddau gweithredol a hyfforddiant.\nYn ystod 2017-18 deliodd staff rheoli tân yn trin dros 70,000 o alwadau yng Nghymru, cynyddodd o 4% ar 2016 17.\nYn ystod 2017-18, cwblhaodd Awdurdodau Tân ac Achub Cymru 3,370 archwiliad diogelwch tân yn adeiladau annomestig. Roedd hyn yn cynrychioli 4% o adeiladau o’r fath yng Nghymru.\nYn ystod 2017-18, fe gwblhawyd yr Awdurdodau Tân ac Achub yng Nghymru dros 53,000 gwiriadau diogelwch tân yn y cartref, mewn 86% ohonynt mae o leiaf un aelod o’r aelwyd yn cael ei nodi fel yn dangos risg.\nYn ystod 2017-18, fe gwblhawyd yr Awdurdodau Tân ac Achub dros 20,000 gwiriadau diogelwch tân yn y cartref sydd hefyd yn cynnwys y cwblhad o weithgareddau atal nad yw’n gysylltiedig â thân, ac fe arweiniodd i dros 2,500 gael eu cyfeirio ymlaen gan yr Awdurdodau Tân ac Achub i sefydliad arall.\nFe dderbyniodd dros 100,000 o blant a phobl ifanc sgwrs tân a diogelwch yn ysgol gan yr Awdurdodau Tân ac Achub yn ystod 2017-18.


Esboniwch y broblem yn gymaint o fanylion ag y bo modd ac yn rhoi manylion am y lleoliad (au) cymunedol yn cael eu heffeithio, pan fydd y broblem ei sylwi yn gyntaf a sut aml yw'r broblem.\nPa ardal (oedd) yr effeithir arnynt?\nNodwch yn glir lleoliad y nam. Er enghraifft, efallai y golau nenfwd wedi rhoi'r gorau i weithio yn 'y cyntedd yr ail lawr yr adain orllewinol, ger fflat 23'. Rhowch gymaint o wybodaeth ddefnyddiol â phosibl am y mater Os gwelwch yn dda cynghori pryd hoffech i'r gwasanaeth gymryd lle, (os yn berthnasol) pa mor aml yr hoffech iddo ddigwydd, ac unrhyw wybodaeth arall am y gwasanaeth sydd ei angen\nGall uwchlwytho lluniau, fideos neu sain yn helpu i egluro eich mater a gallai olygu eich mater ei ddatrys yn gynt\nYdych chi'n berchen ar eiddo hwn?\nRydych ar fin codi mater yn erbyn eiddo gwag. Cliciwch yma i godi mater ar ran meddiannydd mewn eiddo meddiannaeth\nLongden & Cook Real Estate Ltd - Trwsio a Meddalwedd Rheoli Cynnal a Chadw yn cael ei bweru gan


Treth y Cyngor – gostyngiadau o ran y bandiau\nEfallai byddwch chi’n cael gostyngiad ar eich bil os bydd unigolyn sy’n anabl yn barhaol (boed e’n blentyn neu’n oedolyn) yn byw yn yr annedd. Rhaid bod y nodweddion canlynol sy’n hanfodol neu’n bwysig iawn i les yr unigolyn anabl gyda chi yn eich cartref:-\nystafell heblaw am ystafell wely, ystafell ymolchi, cegin neu dŷ-bach sy’n cael ei ddefnyddio’n bennaf gan yr unigolyn anabl;\nystafell ymolchi neu gegin ychwanegol at ddefnydd yr unigolyn anabl;\nlle ychwanegol yn yr annedd ar gyfer defnyddio cadair olwyn.\nWrth bwyso a mesur os bydd hawl gyda chi i gael gostyngiad, bydd rhaid i’r Cyngor benderfynu os byddai’r unigolyn anabl yn ei chael hi’n amhosib neu’n anodd i fyw yn yr annedd petai’r nodweddion ychwanegol uchod ddim wedi’u sefydlu yn yr annedd. Rhaid ystyried hefyd os bydd iechyd yn unigolyn yn dioddef neu’i anabledd yn gwaethygu petai’r nodweddion uchod ddim ar gael yn yr annedd.\nDoes dim rhaid i’r ystafell ychwanegol fod yn un sy wedi’i hadeiladu’n arbennig er mwyn cael y gostyngiad. Mae modd ichi ddefnyddio ystafell arferol at ddefnydd yr unigolyn anabl yn benodol.\nOs bydd hawl gyda chi i gael gostyngiad, byddwn ni’n gostwng eich treth i’r band yn union islaw’r band ar y rhestr brisio. Er enghraifft, os ydy’ch cartref ym mand D, byddwch chi’n cael bil sy’n cyfateb i dreth ar gyfer cartref ym mand C. Fydd hyn ddim yn effeithio ar werth eich cartref a fydd dim newid yn eich band ar y rhestr brisio. Yn yr enghraifft yma, bydd eich cartref yn ymddangos ym mand D ar gyfer y rhestr brisio. Os ydy’ch cartref yn perthyn i fand A (band isaf ar gyfer treth y Cyngor) yn barod, byddech chi’n cael gostyngiad gwerth 1/9 o dreth y Cyngor ar gyfer band D.\nTaluTreth y Cyngor - talu ar-lein\nTreth y Cyngor - gostyngiadau o ran y bandiau (gan gynnwys anabledd)


Brexit: 'Dim ffafrio rhai rhannau o'r DU' medd Jones - BBC Cymru Fyw\nBrexit: 'Dim ffafrio rhai rhannau o'r DU' medd Jones\nMae'r Prif Weinidog Carwyn Jones wedi dweud na ddylai rhannau gwahanol o'r DU gael eu trin yn "fwy ffafriol nag eraill" mewn unrhyw gytundeb Brexit.\nRoedd Mr Jones yn ymateb i adroddiadau bod Llywodraeth y DU a'r Undeb Ewropeaidd ar fin cyhoeddi ymrwymiad i gadw rheolau masnachu yn gyson rhwng Gogledd Iwerddon a Gweriniaeth Iwerddon ar ôl Brexit.\nDywedodd y Prif Weinidog ar Twitter: "Ni allwn ganiatáu i rannau o'r Deyrnas Unedig gael eu trin yn fwy ffafriol nag eraill.\n"Os yw un rhan o'r DU yn cael aros yn rhan o'r Farchnad Sengl a'r Undeb Tollau, yna rydym ninnau hefyd yn llawn ddisgwyl cael yr un cynnig."\nMae Plaid Cymru wedi dweud y dylai "unrhyw gytundebau arbennig" fydd ar gael i un rhan o'r DU hefyd fod ar gael i eraill, gan gynnwys Cymru.\n'Dim eisiau gwahaniaethau'\nDywedodd ASE o Wlad Belg, Philippe Lamberts wrth Laura Kuenssberg o'r BBC fod y DU wedi gwneud cyfaddawd ar y ffin gydag Iwerddon.\nYn ôl Ms Kuenssberg, dywedodd Mr Lamberts fod y DU yn barod i dderbyn y gallai Gogledd Iwerddon barhau i fod yn rhan o undeb dollau a marchnad sengl yr UE mewn popeth ond enw, ond pwysleisiodd nad yw'r BBC wedi gweld y ddogfen ddrafft ac nad yw wedi cael ei arwyddo.\nOnd yn y cyfamser dywedodd arweinydd Plaid yr Unoliaethwyr Democrataidd (DUP), Arlene Foster na fydd ei phlaid yng Ngogledd Iwerddon - sydd mewn cytundeb i gadw Theresa May mewn grym yn San Steffan - "yn derbyn unrhyw ffurf o wahaniaethu rheoliadau" sy'n gwahanu Gogledd Iwerddon oddi wrth weddill y DU.\nAeth ymlaen i gyhuddo Gweriniaeth Iwerddon o "geisio newid" amodau Cytundeb Gwener y Groglith ar eu pennau eu hunain, a hynny heb "fewnbwn na chydsyniad" y DUP.\nImage caption Dylai Cymru "gael yr un cynnig" â Gogledd Iwerddon, meddai Carwyn Jones\nMewn sylwadau pellach wrth BBC Cymru, dywedodd Carwyn Jones mai'r ateb oedd i'r DU gyfan aros yn y farchnad sengl a'r undeb dollau.\nDywedodd: "I mi y ffordd i ddelio gyda hyn yw dweud 'edrychwch, bydd y DU yn aros yn yr undeb dollau'. Mae hynny wrth gwrs yn golygu gall y ffin [rhwng Gogledd a Gweriniaeth Iwerddon] aros fel y mae."\nRoedd yn gamgymeriad i Theresa May wrthod cadw'r DU yn y farchnad sengl mor gynnar yn y broses, ychwanegodd.\n"Adeg y refferendwm, doedd neb yn siarad am yr undeb dollau o gwbl," meddai.\n"Mae defnyddio Norwy fel model - gwlad sydd yn y farchnad sengl ond y tu allan i'r UE - yn gwneud synnwyr perffaith."\nWrth ymateb i adroddiadau y gallai Gogledd Iwerddon gadw cysondeb o ran rheoliadau gyda'r UE, dywedodd Prif Weinidog yr Alban Nicola Sturgeon nad oedd "unrhyw reswm ymarferol" pam na allai rhannau eraill o'r DU wneud yr un peth.\nYchwanegodd Plaid Cymru: "Gallai cyhoeddiad heddiw symud y ffin galed i arfordir Cymru. Fe allai hyn fod yn gatastroffig i borthladdoedd Cymru fel Caergybi, a fyddai o dan anfantais aruthrol o gymharu â'i chystadleuwyr."


Nyrsys – angylion ac arwyr Covid-19 – The Pembrokeshire Herald\nNyrsys – angylion ac arwyr Covid-19\nDROS y flwyddyn ddiwethaf, mae’r ffordd y mae’r byd yn gweld nyrsys a gweithwyr y Gwasanaeth Iechyd Genedlaethol yng Nghymru wedi newid wrth i bandemig Covid-19 fwrw Cymru.\nMae nyrsys wedi bod yna i ni erioed – yr angylion tawel sy’n gofalu amdanom ni trwy gydol ein hoes. Yn ystod 2020, maen nhw wedi esblygu i fod yn arwyr go iawn gyda phobl yn dod allan o’u tai yn wythnosol i ddathlu a chlodfori’r dynion a’r merched ymroddedig a dewr yma.\nMae Nyrsys – cyfres newydd sy’n dechrau ar S4C ar Nos Fercher, 25 Tachwedd – yn mynd â ni at lygad y ffynnon trwy ddilyn gwaith nyrsys cymunedol Bwrdd Iechyd Hywel Dda yng ngorllewin Cymru drwy gyfnod y pandemig.\nMae nyrsys y gymuned yn gofalu am y cleifion mwyaf bregus yn eu cartrefi. Yn ystod blwyddyn unigryw, mae’r pwysau ar nyrsys cymunedol gorllewin Cymru yn fwy nag erioed o’r blaen.\nYn y rhaglen gyntaf, byddwn yn dilyn Elen Lewis, nyrs yn ardal Aberteifi, sydd wedi cael profiad personol o effaith Covid-19. Fe gollodd Elen ei modryb, Undeg, ym mis Ebrill ac roedd y golled yn sioc i’r teulu cyfan.\nMeddai Elen: “Ar ddechre mis Ebrill, o ni yn gwybod ei bod hi yn sâl gartre – a doedd hi ddim yn gwella. Nath y doctor hala hi mewn i Ysbyty Glangwili, a gath hi ei hala bron yn syth wedyn i’r uned gofal dwys lan fan ‘na. Ond yn anffodus, ddath hi byth gartre.\n“Ar ôl iddi fynd mewn i’r ysbyty, achos y lockdown oedd neb yn gallu mynd mewn i weld hi. Roedd ei gŵr, Tudur, wedyn ‘di gorfod dod gartre a chael galwad ffôn wedyn i ddweud bod hi wedi mynd. A fi jyst yn meddwl shwt oedd e’n teimlo ddim yn gallu bod yna, ddim yn gallu mynd lan i ddala ei llaw hi, oedd e jyst yn greulon colli rhywun y ffordd ‘na.”\n“Y gwir yw sdim neb yn saff wrth y feirws ‘ma. Ma fe dal yma. Diogelu cleifion, diogelu ein hunain, wel ‘na gyd y’ ni yn gallu neud.”\nMae Siân Williams, nyrs yn Cross Hands, Sir Gaerfyrddin yn cytuno. “Ni ‘di cael haf eitha’ gwael gyda Covid, fel nyrsys. Mae ‘di bod yn rili anodd treial addasu i weithio’n wahanol, treial neud y penderfyniadau sydd yn iawn i’r cleifion, neud siŵr bod nhw’n saff, neud siŵr bod ni’n saff…”\nYn ystod y rhaglen gyntaf cawn weld cymaint y mae cleifion yn dibynnu ar y nyrsys cymunedol nid yn unig i ddarparu gofal ond fel cwmni hefyd.\nGan fod cleifion yn fwy caeth na’r arfer i’w cartrefi yn y cyfnod clo, mae ‘na groeso mawr i Elen ar ambell aelwyd gan gynnwys Molly James sydd yn ei 90au ac yn dioddef gyda chlwyf poenus ar ei choes.\nMae Elen hefyd yn mynd i drin Bernadette Dolan sy’n gwella ar ôl cael pum llawdriniaeth ar ei choes yn dilyn cwymp fis Rhagfyr diwethaf. Fe gafodd blatiau metel wedi’u gosod yn ei choes ond fe wnaeth ei chorff eu gwrthod felly bu’n rhaid iddi gael llawdriniaeth i dynnu’r cyfan allan ym mis Mehefin yn ystod y Clo Mawr.\nDraw i Cross Hands, Sir Caerfyrddin ac rydym yn dilyn y nyrs Siân Williams wrth iddi hi ymweld â George, dyn ifanc 18 oed â spina bifida. Roedd George i fod i gael llawdriniaeth ar ei goluddyn fyddai’n sicrhau ei fod yn gallu byw yn fwy annibynnol, ond mae hynny wedi cael ei ohirio yn sgil Covid-19, felly bydd rhaid iddo aros tan y flwyddyn nesaf.\nYn y rhaglen hon hefyd, fe fyddwn yn gweld sut mae Siân yn ymateb i achos brys. Mae’r tîm yn cael galwad bod gwraig wedi cwympo ar lawr yn ei chartref ac wedi bod yno dros nos. Cawn weld y cyffro i gyd yn y ganolfan iechyd ac ar leoliad wrth iddyn nhw alw’r gwasanaethau brys i agor y drws a mynd â’r wraig i’r ysbyty.\nYn yr ail raglen yn y gyfres, byddwn yn cwrdd â Teleri Gwyther sy’n gweithio fel Nyrs Methiant y Galon yng Ngheredigion. Mae ganddi bron 40 mlynedd o brofiad yn gweithio fel nyrs. Fe fydd yn ymweld â Trevor Peregrine, gafodd ddwy stent wedi’i osod yn ei galon yn ddiweddar, ond er hynny, mae’n ŵr ffit ac iach yn ei 90au sydd wedi teithio’r byd yn ystod ei fywyd.\nByddwn hefyd yn dilyn Lowri Davies, nyrs ifanc, ar ei diwrnod cyntaf o drin cleifion ar ei phen ei hun. Fe glywn am ei theimladau a’i nerfusrwydd o orfod mynd i mewn i gartrefi cleifion a gwneud penderfyniadau yn y fan a’r lle.\nAmser i gau’r bwlch ar Gymraeg yn sefydliadau


06/03/2017 14/03/2017 Cymraeg\nMae’n bryd ffarwelio ag oerni ac oerfel y gaeaf o’r diwedd! Rydym yn ei hanelu hi at y tymor cerdded a chrwydro yng nghefn gwlad wrth i fis Mawrth ddechrau ac mae dathliadau’r gwanwyn ar y gorwel. Egyr y mis gyda Dydd Gŵyl Dewi hynod boblogaidd, hoff ddiwrnod blynyddol pob Cymro. Rydym hefyd yn dathlu rhai o agweddau gorau bywyd, yn amrywio o Ddiwrnod Rhyngwladol y Menywod i Ddiwrnod Rhyngwladol y Colwynod neu’r Cŵn Bach … beth arall y mae ar rywun ei angen? Dyma gipolwg brysiog ar yr hyn y gallwch hefyd ei fwynhau yng Nghanolfan Mileniwm Cymru dros yr ychydig wythnosau nesaf.\nGydag ond pum munud i gael eich clywed, daw digwyddiad llefaru mwyaf Caerdydd i Theatr Donald Gordon. Ac yntau’n deillio o’r digwyddiad deufisol rheolaidd a gynhelir yn y ddinas, daw Ignite Deluxe â goleuedigaeth i gynulleidfa fwy niferus gyda’i noswaith yn y Ganolfan, yr 8fed o Fawrth. A chanddi ystod amrywiol o siaradwyr, paratowch am ddoethineb, addysg ac efallai chwerthin (neu lefain). Bydd Ignite Deluxe yn eich gwneud i fod eisiau gwrando mwy, a bydd yn eich cymell i siarad drosoch eich hun.\nGwisgwch eich esgidiau dawnsio a gwnewch eich hunain yn barod i chwerthin llond eich bol – mae’n amser parti! Mae’r rhialtwch hwyliog hwn yn gyforiog o gyffro a gwefr, gyda chaneuon i’w bloeddio canu, symudiadau dawnsio hynod egnïol a gemau syfrdanol o siriol. Os nad yw hynny’n ddigon i’ch argyhoeddi, mae yna hyd yn oed byped! Mae’r parti’n dechrau ar y 10fed o Fawrth.\nA oes gennych freuddwyd? A wyddoch sut i wireddu’r freuddwyd hon? Dilynwch Victoria Page yn ei hanturiaeth ysbrydoledig i fod y dawnsiwr gorau yn y byd, gan ei gweld hi drwy’r holl ogoniannau ardderchog a’r siomedigaethau torcalonnus. Bydd y ddrama hudolus hon, a addaswyd gan Matthew Bourne, yn mynd â chi ar daith emosiynol. Mae The Red Shoes yn gwneud argraff ar yr holl synhwyrau, gyda cherddoriaeth gan Bernard Hermann, dylunio gan Lez Brotherston, goleuo gan Paul Constable a sain gan Paul Groothius. Mae’r sioe’n anrhydeddu llwyfan Theatr Donald Gordon ar y 14eg – 18fed o Fawrth.\nNid oedd hyd yn oed taith 16 dyddiad sydd wedi gweld ei holl docynnau’n cael eu gwerthu yn ddigon i Marti Pellow – mae o yn ei ôl ar y llwyfan! Mae prif leisydd Wet Wet Wet yn ymuno â ni ar y 19eg o Fawrth am noswaith o berfformiadau o’i gerddoriaeth wreiddiol, gyfareddol ei hun o’i albwm newydd, ‘Mysterious’.\nMae’r cyfarwyddwr a’r perfformiwr rhyngwladol ei glod, Robert Lepage, yn archwilio hanes dau frawd oedd wedi ymddieithrio ond a adunwyd gan farwolaeth eu mam, a’u safbwyntiau hollol wahanol ynglŷn â’r bydysawd. Ymunwch â ni am y sioe un dyn gyfareddol hon i archwilio encilion eich meddwl ac i gwestiynu’r byd rydym yn byw ynddo. Trwythwch eich hun yn yr hanes bythgofiadwy hwn rhwng y 23ain a’r 25ain o Fawrth.\nMae’r Syrcas ar ei ffordd i’r dref! Ymbaratowch am arddangosiad gwefreiddiol o berfformiadau rhyfedd, rhyfeddol, ac ysgytwol rhwng yr 28ain o Fawrth a’r 1af o Ebrill. Mae yna rywbeth i’r teulu cyfan yma, o acrobatiaid dewrion i styntwyr sy’n herio angau fydd yn mynd â’ch gwynt. Byddwch yn barod i dreulio noswaith ar ymylon eich sedd, a gadewch i Cirque Berserk gyflymu curiad eich calon yn y sioe i’ch deffro ac i’ch cyffroi go iawn.\nYmunwch â ni ar y 30ain o Fawrth – 1af o Ebrill i gael eich syfrdanu gan addasiad arloesol Arad Goch o gynhyrchiad Theatr Zeal o King Hit wrth iddynt gyfuno i archwilio’r rhwystrau sy’n wynebu pobl ifanc heddiw. Fe gewch weld parti wedi mynd o chwith, sy’n llawn o wrthdaro a waethygir gan alcohol, sbloetiau hynod ddigrif o emosiwn a datblygiadau brawychus.\nNextNational Apprenticeship Week: What it’s like to work at Wales Millennium Centre


Ffair y Gyfraith ym Mangor yn amlygu cyfleoedd cyflogaeth i raddedigion – Newyddion a Digwyddiadau, Prifysgol Bangor\nFfair y Gyfraith ym Mangor yn amlygu cyfleoedd cyflogaeth i raddedigion\nF Ffair y Gyfraith y llynedd. Disgwylir i Ffair eleni fod yn fwy byth.el rhan o’i dathliadau deng mlynedd mewn bodolaeth, fe fydd Ysgol y Gyfraith Bangor (Gwynedd) yn cynnal Ffair y Gyfraith ar ddydd Mercher, 19 Tachwedd 2014, rhwng 9.45am tan 3.30pm. Bwriad y Ffair yw i ddod â myfyrwyr y Gyfraith ym Mangor a chyflogwyr ynghyd mewn amgylchedd fydd yn creu canlyniadau cyd-fanteisiol.\nMae’r Ffair y Gyfraith yn gyfle i unrhyw un, o fyfyrwyr Ysgol y Gyfraith, i ddisgyblion ysgolion uwchradd, i rai sy’n cynnig cyfleodd gyrfa, ac unrhyw un arall fyddai â diddordeb mewn gweld pa fath o yrfaoedd yn y Gyfraith sydd ar gael i’r rhai hynny sydd â gradd yn y Gyfraith.\nFel yr eglurodd Dr Mark Hyland, darlithydd yn Ysgol y Gyfraith, ac aelod o’r Pwyllgor Cyflogadwyedd:\n“Mae dewisiadau gyrfa yn llawer ehangach na’r opsiynau amlwg o gyfreithiwr neu bargyfreithiwr. Er enghraifft, mae rhai o’n graddedigion diweddar wedi cael swyddi fel: gweision sifil (yn y Llywodraeth yng Nghymru a Llywodraeth Leol); ymgynghorydd cyfreithiol i Wasanaeth yr Ombwdsman ar gyfer Cyllid (Llundain); ac ymgynghorydd cyfreithiol mewn asiantaeth sy’n arbenigo ar gasglu dyledion, i enwi ond rhai.”\nRhai o’r pobol a fu yn y Ffair y llynedd yn trafod opsiynau gyrfa efo cynrychiolydd o gwmni Gamlins.Eleni, fe fydd Ffair y Gyfraith yn fwy ac yn well na’r un y llynedd, ac yn ymddangos ei bod yn denu nifer uchel o gyfranogwyr. Bydd Ffair y Gyfraith yn nodweddu cyflogwyr blaenllaw, megis cwmnïau cyfreithiol – Silverman Sherliker (Llundain); EAD (Lerpwl); Hugh James (Caerdydd) a Gamlins (Gogledd Cymru). Fe fydd siambrau enwog bargyfreithwyr – Siambr Linenhall o Gaer a Civitas o Gaerdydd; banciau megis HSBC, Advent Mediation a Gwasanaeth Prawf Gwynedd yn cymryd rhan. Yn ogystal â rhoi pwyslais ar yrfaoedd traddodiadol cyfreithiol ar gyfer graddedigion y Gyfraith (e.e. cyfreithwr neu bargyfreithiwr), fe fydd y Ffair hefyd yn amlygu llwybrau nad ydynt yn draddodiadol i raddedigion y Gyfraith. Mae esiamplau yn cynnwys: gwaith gwasanaeth sifil yn y sefydliadau Undeb Ewropeaidd (yn bennaf Brwsel, Strasbourg a Luxembourg); rôl ymgynghorydd cyfreithiol yn y sector yswiriant, a gyrfa swyddog prawf yn y Gwasanaeth Prawf.\nDywed darlithydd arall o Ysgol y Gyfraith, Mr Gwilym Owen, gyda brwdfrydedd:\n“Mae’r rhai hynny sy’n cymryd rhan yn Ffair y Gyfraith efo’r cyfle i weld Ffug-Lys mewn sesiwn yn Ffair y Gyfraith. Sir Roderick Evans, cyn Farnwr yn yr Uchel Lys, Barnwr yn Nghylchdaith Cymru a Chaer, yn olynol Cylchdaith Cymru fydd yn llywyddu. Fe fydd y ffug-lys yn leoliad i achos llys ffug, ac yn rhoi cyfle i fyfyrwyr y Gyfraith ymarfer eu sgiliau eiriolaeth, a chynrychioli achwynydd neu ddiffynnydd. Mae tîm Bangor wedi bod yn hynod lwyddiannus yn y blynyddoedd diweddar mewn cystadlaethau cenedlaethol a rhyngwladol. Bydd y ffug-lys yn ddwyieithog, gyda offer cyfieithu ar gael.”\nMyfyrwraig yn cymryd rhan mewn Ffug-Lys sy’n rhoi cyfle i fyfyrwyr ymarfer eu sgiliau eiriolaeth a chynrychioli achwynydd neu ddiffynnydd.Dros y blynyddoedd diweddar, mae Ysgol y Gyfraith, Bangor, wedi perfformio yn arbennig o dda, ac mae hyn wedi ei gofnodi mewn nifer o ffyrdd. Mae sgôr cyflogadwyedd yr Ysgol yn 94%, sydd yn cymharu’n ffafriol iawn efo’r cyfartaledd yn y sector o 61%. Mae Pwyllgor Cyflogadwyedd tri-pherson Ysgol y Gyfraith yn sicrhau fod cyfleoedd cyson ar gael mewn swyddfeydd cyfreithwyr a bargyfreithwyr. Wrth edrych ar Arolwg Cenedlaethol y Myfyrwyr, gwelir fod Ysgol y Gyfraith Bangor ar y brig yng Nghymru, ac yn 5ed drwy Brydain Fawr ar gyfer boddhad myfyrwyr yn gyffredinol. Mae nifer o staff academaidd Ysgol y Gyfraith wedi llwyddo i gyrraedd rowndiau terfynol mewn nifer o brif Wobrau Dysgu yn y blynyddoedd diweddar. Ym mis Hydref, agorwyd ystafell “llys” ar gyfer cystadleuthau ffug-lysoedd gan yr Arglwydd Brif Ustus.\nFe fydd Ffair y Gyfraith yn cymryd lle yn Neuadd Reichel, Ffordd Ffriddoedd, Bangor, rhwng 9.45am a 3.30pm. Bydd arddangosfa o nifer o stondinau cyflogwyr ym meysydd Cyfraith Tir a Chyfraith Ymddiriedolaethau. Mae’r ffair ar agor i bawb, ac mae mynediad am dim, ond fe’ch anogir i gofrestru I wneud hyn neu i holi am wybodaeth pellach, a chopi o’r rhaglen, os gwelwch yn dda, cysylltwch gyda Mr Gwilym Owen (john.g.owen@bangor.ac.uk) neu Dr Mark Hyland (m.hyland@bangor.ac.uk).\nDyddiad cyhoeddi: 11 Tachwedd 2014


Omled Gwyrdd Anna Jones | Halen Môn\nOs nad ydych wedi clywed am Anna Jones eto, mi ddylech – ‘gwych’ yw sylw Nigel Slater am ei llyfr newydd, A Modern Way to Cook. Mae hi wedi gweithio gyda phawb o Mary Berry i Yottam Ottolenghi.\nMae A Modern Way to Cook yn ymwneud â choginio pan fyddwn am wneud rhywbeth sydd yn hawdd i’w cyflawni. Beth sy’n gyflymach a mwy boddhaol nag omlet da iawn? Fel y dywed Anna, ‘mae ansawdd yr wyau a ddefnyddiwch yn gwbl allweddol, does dim cuddio, wyau organig neu fferm gyda melynwy melyn.’\nMae wyau a halen wrth gwrs, yn bartneriaid naturiol (‘mae wy heb halen yn debyg i gusan heb farf’) – ac er bod y rhan fwyaf o’n flasau mynd yn dda gydag omlet gwych, Halen Môr Mwg mae’n debyg yw ein hoff un i’w ddefnyddio yma.\n4 wy buarth neu organig\n2 tusw bach o berlysiau meddal,\ncymysgedd o unrhyw un o’r canlynol: mintys, persli, dil, cennin syfi, taragon, gorthyfail, basil\nychydig o fenyn neu olew cnau coco\nllond llaw fach o gaws gafr, ffeta neu ricotta\nmae gratio da o groen lemon\nllond llaw o sbigoglys wedi rhwygo\nUn neu ddau lond llaw o roced neu ferwr dŵr.\nDewch a’ch holl gynhwysion ac offer at eu gilydd. Mae angen padell ffrio fawr nad yw’n glynu.\nTorrwch eich wyau i bowlen, ychwanegwch binsiad go lew o halen a phupur du ffres a’i chwisgio gyda fforc. Torrwch y perlysiau a’u hychwanegu at yr wyau.


I have changed my name, what do I need to do? - Land Registry for England and Wales\nHafan»Y Cyhoedd»COA» Rwyf wedi newid fy enw, beth sydd angen i mi ei wneud?\nRhaid i chi roi gwybod i ni os byddwch wedi newid eich enw.\nNi chodir tâl am newid eich enw yn y gofrestr.\nNewid enw trwy briodas neu bartneriaeth sifil\nGallwch roi gwybod i ni trwy anfon y canlynol atom:\nffurflen AP1 wedi'i llenwi (ysgrifennwch ‘Newid enw’ ym mhanel 4 o dan ‘Cais, blaenoriaeth a ffïoedd’) neu lythyr eglurhaol, a chopi gwreiddiol neu gopi swyddogol o dystysgrif priodas neu dystysgrif partneriaeth sifil, caiff y rhain eu dychwelyd atoch.\nNewid enw trwy weithred newid enw, datganiad statudol neu ddatganiad o wirionedd Gallwch roi gwybod i ni trwy anfon y canlynol atom:\nffurflen AP1 wedi'i llenwi (ysgrifennwch ‘Newid enw’ ym mhanel 4 o dan ‘Cais, blaenoriaeth a ffïoedd’) neu lythyr eglurhaol, a gopi gwreiddiol neu gopi ardystiedig o weithred newid enw, neu y datganiad statudol gwreiddiol, neu y datganiad o wirionedd gwreiddiol\nOs ydych am i'r datganiad statudol neu'r datganiad o wirionedd gwreiddiol gael ei ddychwelyd, bydd angen i chi gyflwyno copi ardystiedig hefyd. Dim ond os byddwch yn anfon copi swyddogol atom y byddwn yn ei gadw.\nGall tystiolaeth ID1 fod mewn perthynas â'r naill enw, ond, os yw mewn perthynas â'r enw newydd, bydd angen copïau o'r ddogfennaeth swyddogol arnom er mwyn sefydlu'r cysylltiad â'r person a enwir yn y gofrestr neu'r weithred. Er enghraifft, gallai hyn fod yn basbort, trwydded yrru neu fil cyfleuster sy'n dangos yr enw blaenorol.\nNi chodir tâl am newid enw.\nOs byddwch am ein hysbysu am newidiadau eraill, er enghraifft, rydych wedi newid eich cyfeiriad hefyd, rhaid i chi anfon yr holl bapurau perthnasol i swyddfa berthnasol y Gofrestrfa Tir yn dibynnu ar leoliad eich cartref.


Sgwrsio Minador gwneud Negrão. Sgwrsio am ddim gyda dieithryn ar hap yn syth o Minador gwneud Negrão.\nChatroulette Minador gwneud Negrão\nCroeso i Chatroulette Minador gwneud NegrãoCyswllt i berson aleatory unrhyw le yn y byd. Gyda Chatroulette Minador gwneud Negrão gallwch ddewis rhwng yr opsiynau canlynol:- Sgwrs am ddim gyda phob math o bobl o Minador gwneud Negrão. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Minador gwneud Negrão:


Heddlu Gwent - Pillgwenlli & Betws\nYr Arolygydd Paul Davies\nEich blog diweddaraf gan eich Arolygydd lleol, Paul Davies, sy'n gwasanaethu ardal Pillgwenlli a Betws\nMae hi wedi bod yn arbennig o brysur dros y misoedd diwethaf yng ngorllewin Casnewydd ond rydym wedi cael nifer o ganlyniadau gwych o ganlyniad i waith caled y tîm sy'n canolbwyntio ar y materion sy'n cael yr effaith fwyaf ar ein cymunedau.\nMae'r adran wedi profi cynnydd mewn troseddau ceir dros y misoedd diweddar. Gweithredwyd gwarant gan ein Tîm Plismona Cymdogaeth ym Mhilgwenlli yn gynnar ym mis Mai a chafodd nifer fawr o ffonau symudol, systemau llywio lloeren ac offer trydanol eraill eu darganfod. Credir bod yr eitemau hyn yn gysylltiedig â throseddau diweddar yn yr ardal. Arestiwyd un dyn ar amheuaeth o drin nwyddau wedi'u dwyn ac mae ymholiadau'n parhau yn dilyn yr arést a'r atafaeliad.\nMae ymgysylltu â'r gymuned yn rhan sylweddol o'n gwaith. Mae ein Swyddogion Cymorth Cymunedol wedi parhau eu gwaith ardderchog mewn digwyddiadau a gweithgareddau cymunedol. Mae'n werth nodi'n benodol eu rhan yn yr ?yl Werin ym Mharc Tredegar, Gr?p Chwarae Marshfield Monkey a, diolch i'r tywydd braf, mae'r tîm hefyd wedi bod allan ar eu beiciau mynydd ym Mon Bank ac ardaloedd o gwmpas. Mae'r holl waith hwn yn rhoi cyfle delfrydol i ni ddeall anghenion ein cymunedau ac i roi mesurau ar waith yn seiliedig ar eu pryderon.\nGweithredwyd gwarant cyffuriau gan y tîm plismona cymdogaeth hefyd yn ardal Maesglas, a arweiniodd at atafaelu planhigion canabis ac arestio dyn. Parhaodd y tîm i ganolbwyntio ar Feddiant gyda'r Bwriad o Gyflenwi Cyffuriau dros y mis diwethaf, yn arbennig yn ardal Pilgwenlli. Roeddem yn ymwybodol o'r gweithgarwch hwn yn ardal Ffordd Fasnachol Pilgwenlli yn dilyn pryderon gan y gymuned leol. Mae nifer o ddynion wedi cael eu harestio'n awr am Feddiant Cyffuriau Dosbarth A gyda'r Bwriad o Gyflenwi yn dilyn ymgyrchoedd wedi'u targedu a gafodd eu cynllunio ymlaen llaw. Gallaf sicrhau'r gymuned a'r rhai sy'n ymwneud â'r fath hon o drosedd, y byddwn yn parhau i ganolbwyntio ar hyn. Fe welwch ar ein cyfrif 'Pill Twitter' sut y gwnaethom weithio gyda'n ci heddlu 'Ollie' a oedd yn rhan hanfodol o'r gwaith o ganfod cyffuriau a daflwyd yn dilyn ein gweithgareddau.\nEfallai eich bod yn ymwybodol o ddigwyddiadau'n ymwneud â 'Throseddau Casineb' mewn nifer o leoliadau ar draws Casnewydd. Yn dilyn ymholiadau a chymorth gan y gymuned leol, cafodd dyn 23 oed ei arestio a'i gyhuddo o 14 o droseddau casineb hiliol. Hoffem ddiolch i'r cyhoedd am eu cefnogaeth a'u cymorth.\nCroesawyd pedwar swyddog o Adran Heddlu Efrog Newydd (NYPD) i'n hadran yn gynharach y mis hwn.Roedd yn wych cwrdd â chydweithwyr o UDA a rhannu ein profiadau gwahanol. Aethant allan gyda thimau gorllewin Casnewydd ac ymweld ag Ysgol Gynradd Pilgwenlli, gan fynd i'r gwasanaeth ysgol, a chafodd ein Heddlu Bach eu lluniau wedi'u tynnu gyda nhw. Roeddem yn ddiolchgar iawn i'r ysgol am fod mor groesawgar ac ar ôl treulio amser gyda'n cydweithwyr rwy'n gwybod eu bod wedi cael profiad gwych - diolch.\nYn gynharach yr wythnos hon, gwnaethom gynnal 'Diwrnod Gweithredu Pilgwenlli' arall. Mae'r rhain yn gyfleoedd ardderchog i ni weithio gyda'n partneriaid yn y gymuned, gan helpu i ddwyn pawb at ei gilydd i gael hwyl a chyfleu neges ddifrifol ar yr un pryd. Mae'r gweithgareddau hyn bob dau fis yn targedu'r heriau yn yr ardal. Roedd y gweithgarwch hwn yn canolbwyntio ar orfodi'r Gorchymyn Gwarchod Man Cyhoeddus ac roedd yn cynnwys codi sbwriel, gorfodi Cartrefi Amlfeddiannaeth a chymerodd yr Heddlu Bach ran yn gwirio cyflymder cerbydau yn ardal Mon Bank a Heol Alexandra. Fel arfer roedd y gefnogaeth gan y gymuned a'n partneriaid o'r radd flaenaf - diolch. Fel gyda'n gwaith presennol, bydd y digwyddiadau hyn yn parhau a hoffwn annog y gymuned i fod yn bresennol ynddynt yn y dyfodol.


Amdanom ni-HengChang cwiltio ffatri peiriannau\nMae ffatri peiriannau cwiltio Hengchang specializes mewn gweithgynhyrchu cwiltio peiriannau, peiriant cwiltio amlswyddogaethol ar gyfrifiaduron gadwyn stitch, peiriant aml-nodwyddau cwiltio, hir y peiriant cwiltio nodwyddau un fraich, peiriannau fatres.\nMae ein peiriannau yn cyfuno technoleg uwch America gyda dyluniadau ein hunain i gynhyrchu genhedlaeth o beiriannau newydd. Felly, mae ein cynhyrchion yn hynod gystadleuol o ran ansawdd, dibynadwyedd, effeithlonrwydd, cost-effeithiolrwydd a gweithrediad hawdd. Cyflawnodd ein galw am ansawdd ein enw da ledled y byd.\nMae gennym sylfaen cwsmeriaid mawr, gan gynnwys cwsmeriaid o Tsieina, cyfandiroedd America, Ewrop, y dwyrain canol, Dwyrain Asia, a lleoedd eraill.\nYr ydym yn ddiolchgar i'n cwsmeriaid am eu cefnogaeth a'u ffyddlondeb. Yn gyfnewid, rydym yn parhau i weithio'n galed i gyflenwi peiriannau o ansawdd uchel gyda rheoli proffesiynol a gwasanaethau ôl-werthu i'n cwsmeriaid.\nMae ein penderfyniad i ddarparu gwasanaeth rhagorol i'n cwsmeriaid\nEin nod yw darparu cymorth gwerthiant, gwasanaeth cefnogaeth a chymorth rhan\nRhwydwaith byd-eang gwerthu:\nMae HengChang yn parhau i weithio gyda mewnbwn gan gwsmeriaid er mwyn parhau i wneud peiriant gwell ar gyfer y dyfodol. HengChang y ffocws yw gwella gofynion cwsmeriaid drwy ddarparu peiriannau ansawdd gorau yn y byd gyda gwasanaeth eithriadol a chyfathrebu.\nBoddhad parhaus yw ein penderfyniad.\nMae arloesi newydd yn ein gwarant parhaol.


BBC - Y Tincer - Arbrawf Rheilffordd\nArbrawf i gludo coed o Aberystwyth i felin yn y Waun all chwyldroi'r diwydiant coed.\nGallai arbrawf i gludo coed o Aberystwyth i felin yn y Waun, ger Wrecsam ar y rheilffordd, chwyldroi'r diwydiant coed yng Nghymru, a gallai fod o fudd mawr i'r amgylchedd gan y byddai'n lleihau nifer y lorïau coed ar ein ffyrdd.\nDaeth yr arbrawf pum wythnos, a ddechreuodd ddydd Mawrth, 8 Mawrth, i ben yn ddiweddar, pan fu aml uned nwyddau, sy'n cario wyth llond lori o goed wedi'i gynaeafu o goedwigoedd canolbarth Cymru, yn dilyn y trên teithwyr Sprinter oedd yn gadael Aberystwyth am 11.32am. Roedd hyn o gysur mawr i fodurwyr oedd wedi arfer cael eu dal y tu ôl i lorïau coed.\nYn ystod yr arbrawf, cludwyd tua 4,500 tunnell fetrig o goed, sy'n cyfateb i 180 llond lori, o Aberystwyth i felin Kronospan yn y Waun, gogledd Cymru, 75 milltir i ffwrdd. Mae'r felin yn cynhyrchu byrddau sglodion, byrddau MDF a barrau.\nGyda phedair lori yn llwytho ar yr un pryd, cymrodd hyd at dair awr i lwytho pob trên, oedd yn mesur mwy na 300 troedfedd o hyd. Roedd pob trên yn cario 200 tunnell fetrig o goed, ac yn gwneud pum taith bob wythnos.\nBydd adolygu ar y sefyllfa yn awr, ac os bu'r arbrawf yn llwyddiannus, mae'n bosibl y bydd y Comisiwn Coedwigaeth yn gwneud cais i'r Awdurdod Rheilffordd Strategol am Grant Cyfleusterau Cludo Nwyddau am gyfnod o bum mlynedd.


Our History - Memo Arts Centre, Barry\nYn y 1920au, roedd pobl y Barri yn dymuno darparu cofeb briodol i drigolion y Barri a roddodd eu bywydau yn y frwydr dros ryddid yn ystod y Rhyfel Byd Cyntaf. Penderfynwyd y dylai fod ar ffurf Senotaff a neuadd. £26,000 oedd y gost – sy’n agos at £4 miliwn yn arian heddiw.\nGyda chymorth arbennig o hael y teulu Davies (disgynyddion David Davies a sefydlodd y dociau), a chefnogaeth frwd pobl y Barri – a phob un ohonynt yn rhoi ceiniog – llwyddasant, ac agorwyd y neuadd a’r Senotaff newydd sbon ym 1932. Cwblhawyd ac agorwyd y Theatr a’r Neuadd ar 11 Tachwedd 1933.\nYn 2007, roedd 75 mlynedd wedi mynd heibio ers agor y Neuadd Goffa a chysegriad y Neuadd Gofio a’r Senotaff.\nNid oedd y blynyddoedd wedi bod yn garedig, ac roedd angen adfer a gwella’r Neuadd Gofio a’r Senotaff. Comisiynwyd adroddiad gan yr ymddiriedolwyr i arolygu’r cofebion a gwnaed argymhellion i’w hadfer a sicrhau eu bod yn bodloni safonau deddfwriaethol.\nAmcangyfrifwyd mai £60,000 fyddai cost y gwaith a lansiwyd apêl ‘Y Barri yn Cofio’ i godi’r swm hwn yn barod i gwblhau’r gwaith ar gyfer y pen-blwydd yn 75 oed ar 11 Tachwedd 2007.\nCodwyd £92,000, ac roedd cefnogaeth y gymuned, awdurdodau lleol a haelioni llawer o sefydliadau ac unigolion yn eithriadol. Sicrhaodd y gwaith codi arian hefyd bod arian ar gyfer ailgynhyrchu’r Rhestr Gwroniaid wedi’i diweddaru Cymdeithas y Llynges Fasnachol, sy’n cynnwys enwau mwy na 600 o forwyr masnachol o’r Barri a fu farw mewn rhyfeloedd, ac a arddangosir yn y Neuadd Gofio.\nMae’r Senotaff a’r Neuadd Gofio yn dal i fod yn gofebion teilwng i bob un o’r 1,818 o drigolion y Barri a enwir a roddodd eu bywydau dros ryddid, mewn dau Ryfel Byd ac mewn rhyfeloedd dilynol\nGwasanaeth Dydd y Cofio 2017 (credyd llun: A Year in Barry)


Deall Rheoliadau Lle I Anadlu\nMae Rheoliadau newydd wedi'u cyflwyno fel mecanwaith cymorth i'r rhai sy'n ffeindio eu hunain mewn dyled.\nMae'r Rheoliadau yn darparu cyfnod cyfreithiol o amser a elwir yn 'Lle i Anadlu' i ddyledwyr geisio cymorth a chefnogaeth i roi trefn ar eu materion ariannol. Yn ystod y cyfnod hwn, ni all credydwyr gymryd unrhyw gamau i fynd ar drywydd y ddyled.\nMae dwy ran i'r cynllun; y Lle i Anadlu Safonol a Lle i Anadlu Iechyd Meddwl. Bydd y rhain yn dechrau ar 4 Mai 2021.\nLle Anadlu Safonol\nNod y cynllun yw helpu pobl sydd mewn dyled broblemus drwy ohirio taliadau, ffioedd a llog dros dro, ar fathau penodol o ddyled am hyd at 60 diwrnod. Bydd camau gorfodi dilynol hefyd yn cael eu rhewi yn ystod y cyfnod hwn.\nBydd hyn yn rhoi cyfnod o amser i'r rhai sydd â dyledion problemus geisio cyngor proffesiynol ar ddyledion ac i ddod o hyd i atebion tymor hwy i reoli eu harian yn well. Gellir cynnwys bron pob math o ddyledion mewn moratoriwm, gan gynnwys ôl-ddyledion rhent.\nMae dinesydd wedi'i gyfyngu i un Lle i Anadlu Safonol mewn cyfnod o ddeuddeng mis.\nLle i Anadlu Iechyd Meddwl\nBydd y rhai sy'n cael triniaeth argyfwng iechyd meddwl hefyd yn gymwys ar gyfer y cynllun. Mae moratoriwm argyfwng iechyd meddwl yn para cyn belled â bod triniaeth argyfwng iechyd meddwl unigolyn yn parhau, ynghyd â 30 diwrnod ychwanegol. Does dim cyfyngiad ar sawl gwaith y gall tenant gael mynediad at Le Anadlu Iechyd Meddwl.\nPwy sy'n gymwys i gael moratoriwm Lle i Anadlu\nMae moratoriwm Lle i Anadlu ar gael i:\nunrhyw un sydd mewn dyled broblemus sy'n byw yng Nghymru neu Loegr; A’R\nrhai sy'n cael cyngor ar ddyledion ac sy'n bodloni'r meini prawf ac amodau cymhwysedd.\nNid oes rhaid i berson sy'n cael triniaeth argyfwng iechyd meddwl gael cyngor ar ddyledion yn gyntaf, ond bydd angen tystiolaeth gan Weithiwr Iechyd Meddwl Proffesiynol Cymeradwy i ddechrau moratoriwm.\nGall Lle i Anadlu gael ond gael ei gychwyn drwy:\nddarparwr cyngor ar ddyledion sydd wedi'i awdurdodi gan yr Awdurdod Ymddygiad Ariannol (FCA) i gynnig cwnsela ar ddyledion.\nawdurdod lleol (lle maent yn rhoi cyngor ar ddyledion i breswylwyr).\nPa yw’r ‘dyledion sy’n gymwys’?\nDyledion yw unrhyw swm o arian sy'n ddyledus gan y dyledwr i chi (y credydwr), tra bod rhwymedigaethau'n unrhyw rwymedigaeth ar y dyledwr i dalu arian i chi. Mae'r rhan fwyaf o ddyledion yn debygol o fod yn ddyledion cymwys. Bydd y rhain yn cynnwys:\nôl-ddyledion biliau cyfleustodau\nôl-ddyledion morgais neu rent\nPan fydd credydwyr, fel landlordiaid yn cael eu hysbysu am ddyled moratoriwm, mae’n rhaid iddynt oedi camau gorfodi a rhewi taliadau, ffioedd a llog penodol drwy gydol y moratoriwm.\nMae’n rhaid i gredydwyr (e.e. landlordiaid) hefyd gynnal chwiliad rhesymol o'u cofnodion am unrhyw ddyled(ion) ychwanegol sy'n ddyledus iddynt gan y dyledwr, gan y gallent fod yn gymwys i gael eu hychwanegu at y moratoriwm. Mae’n rhaid i gredydwyr benderfynu beth yw chwiliad rhesymol, yn seiliedig ar eu hamgylchiadau.\nSut y byddaf yn cael gwybod os bydd fy nhenant wedi cael mynediad at Le i Anadlu?\nBydd y Gwasanaeth Ansolfedd yn hysbysu credydwyr pan fydd dyled/ion wedi ymuno â moratoriwm. Fel credydwr, bydd angen i chi baratoi i dderbyn hysbysiadau gan y Gwasanaeth Ansolfedd a'u prosesu er mwyn gweithredu'r amddiffyniadau.\nDylai landlordiaid ystyried a oes angen iddynt wneud unrhyw newidiadau i'w systemau a'u prosesau er mwyn cydymffurfio â'r rheoliadau hyn.\nOs nad ydynt eisoes wedi gwneud hynny, byddai Llywodraeth Cymru yn argymell bod landlordiaid sydd â phortffolios mawr yn cysylltu â breathingspace@insolvency.gov.uk i drafod eu hopsiynau ar gyfer derbyn a rheoli hysbysiadau.\nBeth os bydd fy nhenant yn derbyn Credyd Cynhwysol / Budd-dal Tai?\nOs bydd tenant yn mynd i mewn i Le i Anadlu ac yn derbyn Credyd Cynhwysol neu Fudd-dal Tai, mae camau ychwanegol y mae'n rhaid i landlord eu cymryd i hysbysu'r sefydliad priodol, yn enwedig os yw'r landlord yn cael taliad uniongyrchol.\nDysgwch fwy am y ffordd y mae'r Adran Gwaith a Phensiynau (DWP), yn ymdrin â'r materion hyn yma.\nO ble caf i ragor o wybodaeth?\nI weld y canllawiau llawn i gredydwyr cliciwch yma.\nFel arall, os oes gennych unrhyw ymholiadau pellach cysylltwch â Chyngor ar Bopeth Cymru ar 0800 702 2020.


Clwb Llyfrau f8: Rhys Llwyd y Lleuad – fideo 8\nJuly 21, 2015 July 22, 2015 fideowyth\nClwb Llyfrau f8: Rhys Llwyd y Lleuad\nY bwriad gwreiddiol heddiw oedd gwneud fideo bach ar Rocket League, y gêm efo ceir roced yn chwarae pêl-droed sydd wedi bod yn boblogaidd iawn ar wefan Twitch yn ddiweddar. Ond mae fy holl offer sain, mewn cahŵts efo fy nghyfrifiadur, wedi penderfynu peidio gweithio. Dwi yn gobeithio gwneud lot mwy o fideos byrfyfyr, ffwrdd â hi, heb sgript, felly edrychwch ymlaen at hwnna os ydw i’n dysgu sut mae technoleg yn gweithio.\nYn y cyfamser, gawn ni barhau ar ein taith drwy ffuglen genre Cymraeg wrth drafod un o’r straeon cynharaf – cyfrol E. Tegla Davies, Rhys Llwyd y Lleuad (1925).\nWna i ddim eich cadw chi’n hir, achos dwi ddim yn siŵr oes ‘na lot o bethau syfrdanol i’w ddweud am y llyfr. Mae’n stori syml, wedi ei hanelu at blant, efo’r bwriad o’u haddysgu am ffeithiau gwyddonol sylfaenol. Ond mae’n dal i fod yn lyfr pwysig oherwydd ei statws fel – o bosib – y nofel ffuglen wyddonol cynta erioed yn Gymraeg.\nDwi ddim yn gallu bod yn sicr am hwnna, wrth gwrs. Mae ‘na bobol sy’n gwybod lot mwy am y petha ‘ma na fi. Ond dim fi ydi’r unig un sydd wedi honni hynny. Meddai Dyddgu Owen yn E. Tegla Davies: Llenor a Phroffwyd:\n“… [dyma’r] space-book cyntaf yn Gymraeg, ymhell cyn i lyfrau o’r math yma fod yn boblogaidd, heb sôn am fod yn gyffredin.” (73)\nAr y pryd, doedd ‘na ddim lot o ffuglen wyddonol o gwmpas yn gyffredinol. H.G. Wells, wrth gwrs, a nofelau Edgar Rice Burroughs, ond dim llawer arall i gyrraedd yr ymwybyddiaeth gyhoeddus, i fi wybod. A dwi wedi sôn o’r blaen am y ffaith nad ydi’r sefydliad llenyddol yng Nghymru yn hapus iawn i dderbyn ffuglen wyddonol fel rhan o’r canon, felly mae’n rhaid rhoi dipyn o ganmoliaeth i E. Tegla Davies am fod gymaint ar flaen y gâd.\nDydi’r naratif ei hun ddim ar roi’r byd ar dân, ond mae o’n ddigon ar gyfer stori i blant. Mae Dic a Moses yn ddau fachgen sy’n cuddio mewn llwyn er mwyn osgoi mynd i’r capel, pan mae Rhys Llwyd – dyn bach y lleuad ei hun – yn dod i lawr er mwyn eu sgubo nhw ffwrdd i’w gartre, ymhell cyn i Neil Armstrong, Buzz Aldrin, a’r boi arall ‘na wneud.\nYn hyn o beth, roedd y darn yma o’r nofel yn fy atgoffa i o’r ffordd wnaeth Gandalf ymddangos allan o nunlle a herwgipio Bilbo druan allan o’i gartre heb lawer o esboniad. ‘Da ni byth yn hollol siŵr pam bod yr hogiau’n mynd i’r lleuad, na be ydi diben eu trip yna. Ond dyna ni. Mae’n gwneud stori fach neis. A doedd E. Tegla Davies ddim o flaen ei amser yn gwneud hyn – mae’r math yma o beth wedi ei rwygo’n syth allan o straeon tylwyth teg, o’r fformiwla oedd ym mhob un stori Rupert The Bear, ac yn y blaen.\nAr hyd y daith, mae nhw’n cyfarfod Shonto’r Coed – brawd Rhys, a brenin y tylwyth teg – cymeriad arall sy’n teimlo fel ei fod wedi ei gymryd o lyfrau Tolkien. Wedi sgwrsio efo fo am dipyn bach, mae’r criw yn mentro i’r lleuad ac mae’r gyfrol yn cymryd ffurf rhestr o wersi gwyddonol, wrth i Dic a Moses ddysgu am bethau fel disgyrchiant, be sy’n gwneud diwrnod yn ddiwrnod, pam does dim sŵn ar y lleuad, ac yn y blaen. Ac yn y man, wrth gwrs, mae’r bechgyn yn dychwelyd i’r ddaear – ac yn mynd yn syth i’r capel, wrth reswm!\nDwi’n cymryd bod eu teuluoedd nhw wedi mynd yn wyllt yn poeni amdanyn nhw yn y cyfamser, achos bod nhw yna am wythnosau, os nad misoedd, ond dydi hwnna ddim yn cael lot o sylw. O, wel.\nDwi ddim am dwyllo fy hun. Does ‘na ddim ffordd y bydd llyfr fel Rhys Llwyd y Lleuad yn dod yn boblogaidd eto na’m byd. Mae o jyst wedi heneiddio dipyn bach gormod bellach. Ac mae’r ieuenctid wedi colli diddordeb yn y capel a stwff fel’na, dydyn? Mwy o ddiddordeb ganddyn nhw yn eu Nintendo Playstations a’u Sega Boxes bondigrybwyll. Ond fedrwn ni ddim tanbrisio pwysigrwydd y llyfr yn natblygiad ffuglen wyddonol yn y Gymraeg. Achos, os nad allwch chi fy mhrofi i’n anghywir, dyma ddechreuodd o i gyd.\nCwpwl o lyfrau ffuglen wyddonol mewn pentwr i fi ddarllen eto, ond rhowch wybod os oes ‘na rwbath ‘da chi ar dân isio fi drafod. Am y tro, cadwch lygad ar f8 am fwy o erthyglau, fideos, a nonsens cyffredinol.\nPrevious Satoru Iwata, 1959 – 2015\nNext Pan O’n I’n Reslar\n[…] yn gyffredinol, mae’n bosib y bydd adolygiadau Elidir ar FideoWyth o rhai o glasuron Gymraeg y genre o […]\n[…] arall sydd wedi ymddangos yn y Clwb Llyfrau – Y Blaned Dirion gan Islwyn Ffowc Elis a Rhys Llwyd y Lleuad gan E. Tegla Davies. Fel Rhys Llwyd, mae’n nofel i blant am griw o bobol ifanc sy’n […]


Cynlluniau Pont Ddyfi yn cael eu croesawu - Powys\nCynlluniau Pont Ddyfi yn cael eu croesawu\nMae Cyngor Sir Powys wedi croesawu'r newyddion bod Llywodraeth Cymru wedi rhoi sêl bendith ar bont newydd dros yr Afon Ddyfi ar yr A487 i'r gogledd o Fachynlleth.\nDydd Llun (13 Ionawr), cadarnhaodd y Gweinidog Trafnidiaeth, Ken Skates, y byddai cynllun gwerth £46m yn disodli'r bont gerrig bresennol o'r 19eg ganrif gyda strwythur newydd rhyw 480 metr i fyny'r afon.\nDywedodd yr Aelod Cabinet dros Briffyrdd, y Cynghorydd Heulwen Hulme: "Mae hyn yn newyddion gwych i fodurwyr a thrigolion Machynlleth. Mae'r bont yn aml ar gau oherwydd llifogydd a gall fod yn rhwystr mawr i fusnesau a theithwyr yn yr ardal.\n"Rwyf wrth fy modd bod Llywodraeth Cymru wedi ymrwymo i'r prosiect gan hybu'r cysylltiadau rhwng y gogledd, y canolbarth a de Cymru a gwella'r daith rhwng Powys, Gwynedd, Ceredigion a Sir Benfro.\n"Mae'r ffaith y bydd y prosiect hefyd yn rhoi hwb i gerdded, beicio a chysylltiadau trafnidiaeth gyhoeddus hefyd i'w groesawu.\n"Rydym yn obeithiol y bydd y prosiect yn rhoi hwb tebyg i economi'r rhanbarth i'r hyn a ddigwyddodd gydag agor ffordd osgoi'r Drenewydd y llynedd. Bydd gan y seilwaith rôl bwysig yn ffyniant Canolbarth Cymru yn y dyfodol."\nGallai'r gwaith ar y bont newydd ddechrau'r haf hwn a disgwylir y bydd y prosiect wedi'i gwblhau erbyn haf 2022.


Newidiadau gweithdrefnol arfaethedig ar gyfer hysbysebu gorchmynion rheoleiddio traffig ffyrdd\nHafan > Ymgynghori > Newidiadau gweithdrefnol arfaethedig ar gyfer hysbysebu gorchmynion rheoleiddio traffig ffyrdd Ar y gweill\nYmgynghonad yn cynnig diwygio tair set o reoliadau presennol er mwyn symleiddio'r broses o hysbysebu Gorchmynion Rheoleiddio Traffig.\nYn amodol ar ganlyniad yr Ymgynghoriad hwn, cynigir diwygio tair set o reoliadau presennol er mwyn symleiddio'r broses o hysbysebu Gorchmynion Rheoleiddio Traffig, gan roi mwy o hyblygrwydd i Weinidogion Cymru ac Awdurdodau Traffig Lleol yng Nghymru hysbysebu'r cyfryw orchmynion a dileu'r gofyniad statudol cyfredol i roi hysbysiadau cyhoeddus mewn papurau newydd.\nMae'r Ddeddf Rheoleiddio Traffig Ffyrdd (1984) yn rhoi pwerau i Awdurdodau Traffig Lleol yng Nghymru a Gweinidogion Cymru wneud Gorchmynion Rheoleiddio Traffig sy'n rhoi'r pwerau cyfreithiol i wahardd traffig neu gyfyngu arno at wahanol ddibenion rheoli traffig. Mae Gweinidogion Cymru yn gyfrifol am Orchmynion Rheoleiddio Traffig sy'n ymwneud â Chefnffyrdd a Thraffyrdd tra bod Awdurdodau Traffig Lleol yng Nghymru yn gyfrifol am ffyrdd lleol. Mae'r Gorchmynion Rheoleiddio Traffig hyn yn perthyn i ddau brif gategori, sef Gorchmynion Parhaol a Gorchmynion Dros Dro.\nMae'r cynigion hyn yn ymwneud â'r tair set gyfredol o reoliadau a restrir isod sy'n nodi'r gweithdrefnau ar gyfer gwneud Gorchmynion Rheoleiddio Traffig yng Nghymru a Lloegr.\nRheoliadau Gweithdrefn Traffig Ffyrdd (Cyfyngiadau Dros Dro) 1992 (OS 1992/1215)\nMae'r rhain yn gymwys i'r rhan fwyaf o fathau o Orchmynion Traffig sydd eu hangen ar gefnffyrdd a ffyrdd lleol ac mae'r gweithdrefnau yn gymwys i Weinidogion Cymru ac Awdurdodau Traffig Lleol yng Nghymru.\nRheoliadau Gorchmynion Traffig (Gweithdrefn) (Cymru a Lloegr) yr Ysgrifennydd Gwladol (OS 1990/1656)\nMae'r rhain yn gymwys i Orchmynion Rheoleiddio Traffig parhaol (gan gynnwys rhai arbrofol) sydd eu hangen ar gefnffyrdd ac maent yn nodi'r gweithdrefnau y mae'n rhaid i Weinidogion Cymru eu dilyn.\nRheoliadau Gorchmynion Traffig Awdurdodau Lleol (Gweithdrefnau) (Cymru a Lloegr) 1996 (OS 1996/2489)\nMae'r rhain yn gymwys i Orchmynion Rheoleiddio Traffig parhaol (gan gynnwys rhai arbrofol) sydd eu hangen ar ffyrdd lleol ac maent yn nodi'r gweithdrefnau y mae'n rhaid i Awdurdodau Traffig Lleol yng Nghymru eu dilyn.\nDogfen ymgynghori - Newidiadau gweithdrefnol arfaethedig ar gyfer hysbysebu gorchmynion rheoleiddio traffig ffyrdd. Maint ffeil (108 KB)\nFfurflen ymateb i'r ymgynghoriad - Fersiwn word. File size (42 KB)\nCrynodeb o’r Ymatebion (249 KB)


Taliad o £500 i Ofalwyr Di-dâl - Cyngor Sir Benfro\nTaliad o £500 i Ofalwyr Di-dâl\n1. Grant Gwella Sir Benfro\n2. Taliad o £500 i Ofalwyr Di-dâl\n3. Taliadau Hunanynysu\nPage Menu Grant Gwella Sir Benfro Taliad o £500 i Ofalwyr Di-dâl Taliadau Hunanynysu\nMae Llywodraeth Cymru wedi cyhoeddi taliad untro o £500 sydd ar gael i bob gofalwr di-dâl cymwys yng Nghymru a oedd yn derbyn Lwfans Gofalwr ar 31 Mawrth 2022.\nGwneir y taliad er mwyn cydnabod y pwysau ariannol cynyddol ar lawer o ofalwyr di-dâl yn ystod y pandemig, ac i helpu gyda rhai o’r costau ychwanegol maent wedi eu hwynebu. Mae’r taliad wedi’i anelu at yr unigolion hynny sy’n gofalu am rywun am o leiaf 35 awr yr wythnos ac sydd ar incwm isel.\nRydych yn derbyn y premiwm gofalwr yn unig\nAwdurdodau Lleol sy’n gweinyddu’r cynllun hwn ar ran Llywodraeth Cymru. Er mwyn derbyn y taliad mae'n ofynnol eich bod yn llenwi ffurflen gofrestru ar-lein. Byddwn yn ysgrifennu at y cwsmeriaid rydym wedi’u hadnabod yn ein cofnodion er mwyn rhoi cyngor iddynt ar sut i gofrestru.\nByddwn yn derbyn ceisiadau ar gyfer y cynllun hwn ar 16 Mai 2022. Os ydych yn credu y gallech fod yn gymwys ar gyfer y taliad hwn, gallwch gyflwyno cais drwy’r wefan hon. Byddwn yn cyhoeddi rhagor o fanylion yn agosach at y dyddiad pan fydd ceisiadau yn cael eu derbyn.\nBydd y cynllun yn cau am 5pm ar 15 Gorffennaf 2022.\nBydd taliadau'r ceisiadau llwyddiannus yn cael eu gwneud o fis Mehefin.\nSylwer, dylech gofrestru gyda'ch Cyngor lleol, nid Cyngor lleol yr unigolyn yr ydych yn gofalu amdano (os yw'n wahanol).\nCadwch lygad ar y wefan hon i gael rhagor o wybodaeth.\nMae’n ofynnol i ymgeiswyr (sef yr unigolyn sy’n derbyn lwfans gofalwr) lenwi’r ffurflen ar-lein (neu gais dros y ffôn os nad oes ganddynt fynediad at y rhyngrwyd) a rhoi:\nCyfriflen banc sy’n dangos eich enw, cyfeiriad, rhif cyfrif a chod didoli\nY dyddiad cau ar gyfer pob cais yw 15 Gorffennaf 2022.\nBydd taliadau ar gyfer ceisiadau llwyddiannus yn dechrau o fis Mehefin 2022 ymlaen.\nOs ydych yn cael trafferth llenwi’r cais ar-lein, cysylltwch â ni drwy anfon neges e-bost at UnpaidCarers@pembrokeshire.gov.uk neu drwy ein ffonio ar 01437 764551 ac fe allwn eich cynorthwyo.\nTaliad Gofalwr Di-Dâl Hysbysiad Preifatrwydd\nLlywodraeth Cymru Hysbysiad Preifatrwydd\nID: 8699, adolygwyd 19/05/2022


Study Cymdeithaseg at University of Wales Trinity Saint David - The Uni Guide\nUCAS Code: CYG5 | Diploma of Higher Education - DipHE\nMae ein cyrsiau Cymdeithaseg yn ymateb i’r angen hanfodol am ymarferwyr proffesiynol sy’n gweithio gyda grwpiau, ac unigolion, sydd mewn perygl o gael eu heithrio, mewn ystod o leoliadau, e.e. addysg, iechyd a gofal cymdeithasol, cyfiawnder troseddol, llesiant, cyflogaeth, allgau, amrywiaeth ac anabledd.\nPam astudio’r cwrs hwn?\n1. Mae’r graddau hyn yn ffocysu ar Gymdeithaseg ar waith er mwyn darparu ecwiti a chydraddoldeb yn y gymdeithas.\n2. Cyfleoedd i fynd ar leoliadau gwaith gyda chleientiaid mewn amgylchiadau bywyd go iawn.\n3. Staff sy’n ymchwilwyr gweithredol sydd hefyd yn ymgysylltu â damcaniaeth ac arfer yn y sector, ochr yn ochr â siaradwyr gwadd o ystod eang o sefydliadau.\n4. Opsiynau modylau ar draws amrywiaeth o feysydd pwnc.\n5. Cyfleoedd i archwilio damcaniaeth ac arfer ar waith drwy leoliad a chyfleoedd i wirfoddoli.